Die openbare betrekkingefunksie van ondernemings is daarvoor verantwoordelik om 'n gunstige openbare beeld van die onderneming te skep. Dit bevorder die ontwikkeling van goeie betrekkinge tussen die publiek (of sy kliënte) en die onderneming. Alle aktiwiteite wat die onderneming aan die gang sit, behoort die deelname van belangegroepe in te sluit om 'n klimaat en omgewing te skep waarbinne dit maklik en sonder probleme kan funksioneer. Goeie verhoudinge met die gemeenskap kan tot verhoogde verkope lei, wat 'n kringloop van ekonomiese vooruitgang in 'n spesifieke gemeenskap tot gevolg sal hê. 'n Onderneming wat dit kan bekostig, sal sy eie openbare betrekkingedepartement hê om te verseker dat die korrekte klimaat en omgewing geskep word. Kenners in openbare betrekkinge kan ook genader word Belangegroepe sluit in: Voorsieners van kapitaal: eienaar, vennote, lede, aandeelhouers, ensovoorts. Finansiële instellings Werknemers Klante en kliënte Handelaars Verskaffers van grondstowwe Verskaffers van bystandsdienste Regering: belasting en wetgewing Die gemeenskap Mededingers. Openbare betrekkinge moet verseker dat 'n onderneming status en 'n goeie beeld, sowel as goeie werksverhoudinge met sy belangegroepe het. Hulle moet enige wanopvattings oor die onderneming uit die weg ruim en aktivisme voorkom.


Verantwoordelikheid is die verpligting wat op die skouers van 'n persoon rus om 'n gegewe taak wat aan hom of haar opgedra is na sy of haar beste vermoë uit te voer of te verseker dat die taak voltooi word. Alhoewel gesag na ondergeskiktes gedelegeer kan word, sal die verantwoordelikheid altyd op die persoon rus aan wie die aanvanklike taak of opdrag toegeken is. Verantwoordelikheid is die verpligting om rekenskap te kan gee. Mosie van wantroue Hierdie artikel is ’n saadjie. Voel vry om Wikipedia te help deur dit uit te brei.


Hoërskool Tuine is 'n Afrikaanse hoërskool wat in Louissestraat, Pretoria-Tuine, Pretoria geleë is. Die skoolhoof is K. Badenhorst en die adjunkhoof A. Grobler. Amptelike webwerf van die skool[dooie skakel] Leerlinge van Hoërskool Tuine Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°44′31″S 28°11′16″O / 25.7419°S 28.1877°O / -25.7419; 28.1877 (Hoërskool Tuine)


Jonathan Safran Foer (gebore 21 Februarie 1977) is 'n Amerikaanse skrywer bekend vir sy boek Everything Is Illuminated wat in 2002 uitgereik is. Foer is in Washington, D.C. gebore en het daar by Georgetown Day skool gegaan. Hy is daarna gekies om aan Princeton universiteit verder te studeer waar hy letterkunde en filosofie gestudeer het. Hy bly tans in Brooklyn, New York, saam met sy vrou, die skryfster Nicole Krauss, en hulle twee jaar oue seun, Sasha. Jonathan is een van die meer omstrede skrywers van ons era. Nie vir die inhoud van sy skryfwerke nie, maar eerder aangesien sy skrywes polarisasie by sy lesers aanwakker: sommige kritici en aanhangers beskou hom as 'n genie, terwyl ander hom as 'n prulskrywer beskryf. Die oorspronklike vrystelling van sy eerste roman, Everything Is Illuminated, het egter oorweldigende lof ontvang – nie net van erkende publikasies nie, maar ook hooggeagde skrywers soos John Updike, Salman Rushdie en Isabel Allende. Dié boek is ook in 2005 deur regisseur Liev Schrieber verfilm, met Elijah Wood as in die hoofrol.


Die Oslofjord (Noors: Oslofjorden) is 'n fjord in Suid-Noorweë wat ondanks sy benaming in geologiese opsig eerder as 'n slenk beskou moet word wat vanaf die kontinentale plaat van Afrika oor die Middellandse See en die Rhônevallei tot by die Bo-Rynslenk loop en van hier verder noordwaarts oor die Oslofjord tot by die Mjøsameer strek. Die fjord strek oor 'n lengte van sowat 100 kilometer in suid-noordelike rigting en verskaf seetoegang aan die Noorse hoofstad Oslo wat aan sy noordelike ent geleë is. Naby Langesund in die suide gaan die Oslofjord oor na die Skagerrak. Die fjord se omgewing met sy talle natuurlike hawens en sytakke was reeds in die Ystertydperk 'n geskikte gebied vir die stigting van menslike nedersettings. Die vroegste spore van menslike gemeenskappe dateer selfs uit die Jongsteentydperk. Tydens die oorgang van die Wiking-tydperk na die vroeë Middeleeue omstreeks 1000 het die handelsposte en klein groepe van plase tot stedelike nedersettings begin ontwikkel. Sarpsborg in die ooste en Tønsberg aan die wesoewer is die oudste stede in die gebied.


Lando was die 121ste pous van die Rooms-Katolieke Kerk. Pous Lando is gebore in Sabina, Italië, die seun van Taino. In Augustus 913 volg hy Pous Anastasius III op en regeer tot sy dood in Maart 914. Hy word opgevolg deur Pous Johannes X. Die naam ‘Lando’ beteken 'Land'. Soos sy voorganger, het Pous Lando volledig onder die druk van Theophylactus gestaan. Verder is niks oor sy bewind bekend nie. Pous Lando was die laaste pous waarvan die naam nie deur 'n latere pous gebruik is nie en ook die laaste wat nie die naam van 'n vorige pous aangeneem het nie totdat Pous Johannes Paulus I in 1978 twee name gekombineer het. Duff, Eamon (2001). Saints and Sinners: A History of the Popes, Yale University Press. ISBN 0-300-09165-6 Maxwell-Stuart, P. G. (2002). Chronicle of the Popes: The Reign-by-Reign Record of the Papacy from St. Peter to the Present, Thames & Hudson. ISBN 0-500-01798-0. "Lando." Encyclopædia Britannica. 2008. Encyclopædia Britannica Online. 19 Mei 2008 <http://www.britannica.com/eb/article-9047052[dooie skakel]>.


AS Les Esserts is 'n sokkerklub in Frankryk in die dorp Saint-Colomban-des-Villards, geleë in Savoie. Die klub is op 15 Augustus 2007 gestig. Marc-Yvan Teyssier is vanaf 2007 die klub se afrigter. (fr) Amptelike webtuiste.[dooie skakel] (fr) Weblog spelers AS Les Esserts. Geargiveer 4 Maart 2016 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Marinus II was die 128ste pous van die Rooms-Katolieke Kerk. Die pous se naam is in die Middeleeue soms as Martinus III gegee as gevolg van 'n verwarring tussen Marinus en Martinus. Pous Marinus II is gebore in Rome, Italië. Voor sy verkiesing was Marinus kardinaal-priester van Sint Ciriacus. Op 30 Oktober 942 volg hy Pous Stefanus VIII (IX) op en regeer tot sy dood vroeg in Mei 946. Hy word opgevolg deur Pous Agapetus II. Die naam ‘Marinus’ beteken 'seeman'. Pous Marinus II is verkies deur die invloed van Alberic II van Spoleto, prins van Rome. Hy steun die hervorming van die kloosterwese. Marinus het hom beywer vir die herbou van kerke en die versorging van die armes. In 942 besoek Ulrich, biskop van Ausburg die pous en in 943 Hadamar, ab van Fulda. In 945 verplaas hy die Boudewyn van Cluny van Monte Cassino na Sint Paulus buite die Mure. Toe Sicus, biskop van Capua, 'n kerk van die Benediktynse monnike gevat het en dit aan een van sy diakens gegee het, het Marinus die kerk aan die monnike teruggegee.


Die jaar 947 was 'n gewone jaar wat volgens die Gregoriaanse kalender op 'n Sondag begin het. Dit was die 47ste jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad. Lotarius van Arles volg sy pa, Alberic II op as koning van Italië, onder toesig van die markies van Ivrea.


In rekenaarwetenskap definieer 'n adresruimte 'n reeks diskrete adresse waarvan elkeen kan ooreenstem met 'n fisiese of virtuele geheue-register, 'n netwerknodus, randtoestel, skyfsektor of ander logiese of fisiese eenheid. 'n Geheue-adres identifiseer 'n fisiese ligging in rekenaargeheue, soortgelyk aan 'n straatadres in 'n dorp. Die adres dui die ligging aan waar die data gestoor is, net soos 'n straatadres 'n spesifieke woonhuis in 'n woonbuurt aandui. Voorbeelde van adresruimtes: Huisnommers in 'n straat Hoofgeheue (fisiese geheue) Virtuele geheue Toevoer/afvoer-poortruimte Rekenaarnetwerk IP-adres in besonder Die silinder-kop-sektor skema vir hardeskywe Spesifieke voorbeeld van toepassing op die Linux-bedryfstelselkern Kernruimte Gebruikersruimte waar die kern deur middel van funksies soos copy_to_user(), copy_from_user() en soortgelyke funksies toegang verkry. Toevoer/afvoergeheue waar die kern deur middel van funksies soos readb(), writel(), memcpy_toio() ensovoorts toegang verkry. Oor die algemeen sal een adresruimte fisies verskil van 'n ander ligging in geheue. Dit gebeur egter soms dat adresruimtes oorvleuel. Wanneer adresruimtes oorvleuel is vertaling nodig.


Nardus (Nardostachys grandiflora of Nardostachys jatamansi; ook genoem muskus) is 'n blomplant van die Valeriaan-familie wat groei in die Himalaja-berge van China, Indië en Nepal. Die plant groei tot omtrent 1 m in hoogte en het pienk, klok-vormige blomme. Nardus risome (onderstok) kan vergruis word en gedistilleer word in 'n intens aromatiese amberkleurige eteriese olie met 'n baie taai konsistensie. Nardus-olie word gebruik as 'n parfuum, 'n wierook, 'n kalmeermiddel, en 'n kruie medisyne wat glo slapeloosheid, geboorte probleme en ander klein kwale beveg. Laventel (genus Lavandula) was ook bekend by die antieke Grieke as naardus, nard, geneem van die Siriese stad Naarda. Nardus kom in die Alpynse graslande van die Himalaja-state en dus in 'n gebied wat van Afghanistan in die weste tot by Mianmar en China in die ooste strek teen hoogtes van tussen 3 000 en 5 000 meter bo seevlak voor. Die plant aard veral op droë, beskermde plekke. Die grootskaalse oes van wilde plante en die bedreiging van sy natuurlike habitat het die voorkoms van Nardusplante reeds duidelik verminder.


Kobe (神戸市, Kōbe-shi?) is die hoofstad van die Hiogo-prefektuur en 'n vername hawestad in Japan met 'n bevolking van ongeveer 1,4 miljoen. Die stad is in die Kansaigebied van Japan geleë en is deel van die Osaka-Kobe-Kioto- metropolitaanse gebied. Kobe word geklassifiseer as een van Japan se sewentien aangewese stede. Die stad het aanvanklik as Ōwada Anchorage (大輪田泊, Ōwada-no-tomari?) bekendgestaan. Die vroegste geskrewe verwysings na die gebied is deur Nihon Sjoki, wat die stigting van die Ikoeta-heiligdom in 201 n.C. deur keiserin Jingoe beskryf het. Vir die grootste deel van die gebied se geskiedenis was dit nie 'n enkele politiese eenheid nie; selfs tydens die Tokoegawa-tydperk, toe die hawe direk deur die Tokoegawa-sjogoenaat beheer is. Kobe in sy huidige vorm is in 1889 gestig. Die naam kom van "kanbe" (神戸, kanbe?), 'n argaïese titel vir volgelinge van die stad se Ikoeta-heiligdom. Dit het in 1956 een van Japan se aangewese stede geword.


Weliki Oestjoeg (Russies: Великий Устюг) is ’n dorp in die Russiese Wologda-oblast. Dit lê by die sameloop van die Soechona- en die Joeg-rivier. Die inwonertal in 2010 was 31 665. Die naam van die dorp kom van die eerste nedersetting in die gebied, die kloosternedersetting by Gleden (Гледен), waar die Joeg-rivier ("Suidelike Rivier") in die Soechona invloei. Saam vorm hulle die Noordelike Dwina. Die naam Устюг is ’n samestelling van die Russiese woorde oestje (устье; riviermonding) en joeg (юг; suid). Weliki is die Russiese woord vir "groot" en is aan die einde van die 15de eeu by die naam gevoeg. In die woud by Weliki Oestjoeg is ’n wotsjina (вотчина; landgoed) met die amptelike woning van Djed Moroz (Дед Мороз; "Oupa Ryp"), die Russiese weergawe van Kersvader. In 1998 het die destydse Moskouse burgemeester, Joeri Loezjkof, voorgestel dat Weliki Oestjoeg die amptelike tuiste van Djed Moroz word, pleks van die tradisionele Lapland. ’n Spesiale maatskappy is vir dié doel gestig.


Iwan Tsarewitsj (Russies: Иван Царевич; prins Johan/Iwan) is een van die hoofhelde van Russiese volksverhale. Hy word gewoonlik positief uitgebeeld en is dikwels in ’n stryd gewikkel met Kosjtsjei die Onsterflike. Hy is dikwels, maar nie altyd nie, die jongste van drie seuns. In die verhaal Die Drie Koninkryke is hy die seun van Nastasja. In verskillende verhale het hy verskillende vroue, onder andere Jelena die Mooie (Tsarewitsj Iwan, die Vuurvoël en die Grys Wolf), Wasilisa die Wyse en Marja Morewna. Iwan het in sommige verhale magiese kragte en hy het die metsj-kladenets (Russies: меч-кладенец), ’n fantastiese towerswaard. Verhale waarin Iwan voorkom, sluit in Tsarewitsj Iwan, die Vuurvoël en die Grys Wolf, Die Padda-prinses, Die Seekoning en Wasilisa die Wyse en Die dood van Kosjtsjei die Onsterflike (ook bekend as Marja Morewna).


Sergius I was die 84ste pous van die Rooms-Katolieke Kerk. Pous Sergius I is van Siriese afkoms gebore in Palermo, Sisilië, of in Antiogië, Sirië. Sy pa was Tiberius. Op 15 Desember 687 volg hy Pous Konon op na slim intriges teen Teenpous Paschalis en Teenpous Theodorus en regeer tot sy dood op 8 September 701. Hy word opgevolg deur Pous Johannes VI. Die naam ‘Sergius’ beteken 'Dienskneg'. Die eksarg van Ravenna is deur Paschalis omgekoop om hom as teenpous aan te stel. Paschalis het egter nie betaal nie en die goewerneur het toe Pous Sergius I erken en die geld van hom afgepers. Ook Theodorus is as teenpous aangestel, maar hy het nie lank gehou nie. Sergius het in konflik gekom met keiser Justinianus II van Bisantium toe die keiser die konsilie van Trullië opgeroep het. Sergius het al die besluite van die konsilie verwerp, waaronder wysiginge aan die selibaat. Die keiser wou Sergius verban, maar dit het nie gewerk nie. Op 10 April 689 doop hy koning Caedwalla van Wessex in Rome. Hy steun ook Sint Aldhelm, ab van Malmesbury.


Die Pulitzerprys vir Drama, een van die onderafdelings van die Amerikaanse Pulitzerprys, is die eerste keer in 1918 toegeken. Vanaf 1918 tot 2006 was die nominasieperiode van die Dramaprys anders as al die ander Pulitzerpryse: gedurende hierdie tydperk was die periode vanaf 2 Maart tot 1 Maart, om die 'seisoen' van Broadway te reflekteer eerder as die kalenderjaar. Sedert 2007 is dié prys in lyn met al die ander toekennings gebring met 'n nominasieperiode vanaf 1 Januarie tot 31 Desember. Die drama-jurie bestaan uit een persoon met 'n akademiese posisie en vier resensente. Die groep woon toneelstukke in New York en in streeksteaters by, en nomineer dan die kandidate. Die Pulitzerraad behou die reg toe om nie die juriekeuses te aanvaar nie, soos in die geval van 1986 se toekenningsjaar. In dié jaar was daar wel 'n juriekeuse – The CIVIL warS – maar geen toekenning is gemaak nie. Weens die raad se beswaar teen die toentertydse kontroversiële gebruik van vloekwoorde en seksuele temas in Edward Albee se beroemde Who's Afraid of Virginia Woolf? in 1963, is die juriekeuse ook oor die hoof gesien.


Leon Marcus Uris (3 Augustus 1924 – 21 Junie 2003) was 'n Amerikaanse skrywer, bekend vir sy historiese fiksie en intensiewe navorsing wat sy romans voorafgegaan het. Leon Uris is gebore in Baltimore, Maryland, in die VSA. Hy was die seun van Joods-Amerikaanse ouers. Sy vader het 'n jaar in Palestina spandeer ná die Eerste Wêreldoorlog voordat hy na die VSA emigreer het. Uris maak nooit hoërskool klaar nie – hy het die vak Engels drie maal gedruip. Hy sluit aan by die Amerikaanse Vloot op sewentienjarige ouderdom, en werk in die Tweede Wêreldoorlog as radiobemanner vanaf 1942 tot 1945. Hy kry malaria, en terwyl hy aansterk in San Francisco ontmoet hy Betty Beck, met wie hy in 1945 trou. Hy werk ná die oorlog as draaiboekskrywer en koerantkorrespondent. Hy is drie maal getroud. Hy het drie kinders by Betty, en skei van haar in 1968 en trou toe met Margery Edwards in 1969. Sy sterf die volgende jaar in wat as 'n selfmoord beskou word. Hy trou weer in 1970 met Jill Peabody. Hulle het twee kinders, voordat hulle skei in 1989.


Die Australiese herdershond is 'n honderas wat as 'n werkshond geklassifiseer word en op plase in die Westelike gedeeltes van die Verenigde State van Amerika geteel is. Ondanks die naam, ook bekend as 'n Aussie, het die ras nie sy oorsprong in Australië nie. Hulle het hul naam te danke aan die vereenselwiging met die Australiese skaapherders wat na Amerika verhuis het.[1] Australiese herdershonde het vinnig gewild geword na die groei van Western Riding na die Eerste Wêreldoorlog. Hulle het bekendheid verwerf deur rodeo's, perdeskoue en deur Disney-rolprente wat vir televisie gemaak is. Dekades lank is hierdie honde deur herders waardeer vir hulle inherente veelsydigheid en opleibaarheid. Ondangs die feit dat hulle bly werk as herdershonde en in herderskompetisies deelneem, het die ras ook aansien verwerf in ander rolle, te danke aan hulle opleibaarheid en begerigheid om te behaag. Hulle besit hoë aansien vir hulle vermoëns in gehoorsaamheidstoetse. Soos alle werksrasse, het hierdie honde heelwat energie en dryfkrag en benodig gewoonlik 'n werk om te doen. Aussies blink gereeld uit in hondesporte soos honderatsheid ((en) agility), vliegbal ((en) flyball) en honde-frisbee.


Verkeerdevlei is 'n klein dorpie in die Vrystaat, Suid-Afrika. Die dorp is vernoem na 'n stroom wat in die teenoorgestelde rigting van die ander strome in die area vloei. Die nedersetting is ongeveer 8 km oos van die N1-nasionale pad op die R703-streeksroete. Die tolhek naby Verkeerdevlei op die N1-nasionale pad is na die dorpie genoem. Oos van Verkeerdevlei op die R703-pad is die dorpie Excelsior. Lys van dorpe in Suid-Afrika Tshepong "Hoofplek Verkeerdevlei". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Die Cumacea is 'n orde uit die klas wat bekend staan as die Malacostraca. Cumacea is klein ongewerwelde krefies met twee lyfsegmente en vele pote. Hulle het koudele in hul monde en gevurkte sterte. Daar is byna 1600 spesies bekend. Anderson, G. (2010). Cumacea Classification. 20 Januarie 2010. Geargiveer 22 Julie 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


By baie diere kom daar gebiedsgebondenheid voor, dit wil sê hulle bly lank en soms selfs hul hele lewe lank in 'n bepaalde gebied. Diere wat só 'n bepaalde afgebakende gebied bewoon, sal dan ook, wanneer nodig, die reg van toegang tot so 'n gebied verdedig. Soms geld territorialiteit net ten opsigte van voortplanting, byvoorbeeld 'n nes op 'n bepaalde plek. Dikwels geld dit vir voortplanting én voeding of net vir voeding. Dit is egter duidelik dat territorialiteit 'n belangrike rol in die uitskakeling van kompetisie tussen organismes speel deurdat dit individue of groepe territoriaal beter spasieer. Hierdie verskynsel is oral in die natuur opvallend en kan maklik tydens beplande ekologiese studies waargeneem word. Hierdie artikel is ’n saadjie. Voel vry om Wikipedia te help deur dit uit te brei.


Adrianus I was die 95ste pous van die Rooms-Katolieke Kerk. Pous Adrianus I is in Rome gebore, die seun van 'n Romeinse edelman met die naam Theodorus. Op 9 Februarie 772 volg hy Pous Stefanus III op en regeer tot sy dood op 25 Desember 795. Hy word opgevolg deur Pous Leo III. Die naam ‘Adrianus’ beteken 'inwoner van Adrië'. Net voor die verkiesing van Pous Adrianus I val Desiderius die koning van die Lombarde die pouslike gebied binne. Adrianus vra hulp van Karel die Grote, koning van die Franke. Karel die Grote val Italië met 'n groot leër binne en verower Pavia, die hoofstad van die Lombarde. Desiderius vlug na die abdy van Corbië in Frankryk. Karel het die hele Lombardye ingeneem en ook die titel "Koning van die Lombarde" vir homself gevat. Die pous het 'n paar toevoegings gekry tot die hertogdom van Rome, die eksargaat van Ravenna en die vyf stede (die Pentapolis) aan die Adriatiese kus, van Rimini tot Ancona sowel as die kusvlakte tot by die berge.


Longue paume is 'n buitemuurse weergawe van jeu de paume, 'n voorganger van moderne tennis. Honderde jare gelede was dit baie gewild, veral in Frankryk. Dit is een van die sportsoorte wat by die 1900 Somer Olimpiese Spele gespeel is. Vandag word die spel hoofsaaklik in die Picardiestreek gespeel. Die beheerliggaam van die sport is die Fédération Française de Longue Paume met sy hoofkantoor in Amiens. (fr) Connaissez-vous la Longue Paume? Geargiveer 20 Maart 2005 op Wayback Machine (fr) Ligue de Picardie de Longue Paume Hierdie artikel is ’n saadjie. Voel vry om Wikipedia te help deur dit uit te brei.


In wiskunde en fisika beteken die byvoeglike naamwoord ergodies eenvoudig dat 'n sisteem aan die ergodiese hipotese voldoen, of dat die sisteem in die studieveld van ergodiese teorie val. 'n Meer presiese wiskundige definisie is as volg: Laat ( X , Σ , μ ) {\displaystyle (X,\Sigma ,\mu )} 'n waarskynlikheidsruimte wees, en laat T : X → X {\displaystyle T:X\to X} 'n maatbehoudende transformasie wees, d.w.s. μ ( T − 1 ( E ) ) = μ ( E ) {\displaystyle \mu \left(T^{-1}(E)\right)=\mu (E)} vir alle E ∈ Σ , {\displaystyle E\in \Sigma ,} sodat μ {\displaystyle \mu } 'n onveranderlike mate onder T {\displaystyle T} is.


Aluminiumchloried is 'n chemiese verbinding van aluminium en chloor. Die formule is AlCl3. Aluminiumchloried kan uit suiwer alumina Al2O3 vervaardig word soos in die eerste stap van die Toth-proses vir aluminiumvervaardiging A l 2 O 3 + 3 C + 3 C l 2 → 2 A l C l 3 + 3 C O {\displaystyle Al_{2}O_{3}+3C+3Cl_{2}\to 2AlCl_{3}+3CO} In die Toth-proses se tweede stap word mangaan aangewend om die metaal vry te stel. 3 A l C l 3 + 3 M n → 2 A l + 3 M n C l 2 {\displaystyle 3AlCl_{3}+3Mn\to 2Al+3MnCl_{2}} In die ALCOA-proses word ook aluminiumchloried gebruik, maar dit word in 'n smelt van alkalimetaal- en aardalkalimetaalchloriede opgelos en dan aan elektrolise blootgestel. Dit word in die Friedel-Crafts-alkileringsreaksie gebruik. MSDS Science Lab. Sverdlin in: Handbook of Aluminum: Vol. 1: Physical Metallurgy and Processes George E. Totten, D. Scott MacKenzie, CRC Press, 2003, ISBN 0-203-91259-4, ISBN 978-0-203-91259-1, bls.


Sjabloon:Rquote Helvidius Priscus, stoïsynse filosoof en staatsman, het gelewe tydens die bewinde van Nero, Galba, Otho, Vitellius en Vespasianus. Soos sy skoonpa, Thrasea Paetus, was hy bekend om sy oortuigde en manhaftige republikanisme. Alhoewel hy by herhaling sy regeerders aanstoot gegee het, het hy verskeie hoë ampte beklee. Tydens Nero se bewind was hy quaestor van Achaje en tribuun van die plebs (56 n.C.); hy het wet en orde herstel in Armenië, en het die respek en vertroue van die provinsies gewen. Sy verklaarde simpatie met Brutus en Cassius het op sy verbanning in 66 n.C. uitgeloop. Na sy terugroeping na Rome deur Galba in 68, het hy onverwyld vir Eprius Marcellus, die aanklaer van Thrasea Paetus, laat vervolg, maar weer die klag laat vaar, aangesien Marcellus se skuldigbevinding 'n aantal senatore sou impliseer.


Die meeste lande van die wêreld het verskillende name in verskeie tale. Party lande het ook naamsveranderings weens staatkundige of ander redes ondergaan. Hierdie artikel poog daarin om alle ander bekende name vir alle nasies, lande en oppermagtige (soewereine) state weer te gee. Dit laat geen ruimte vir enige mening omtrent die "oorspronklike", "amptelike", "werklike", of "juiste" benaming vir enige land nie. Lande word alfabeties deur hul tans bekendste naam in Afrikaans gelys. Elke Afrikaanse naam word opgevolg deur sy tans bekendste eweknie in ander tale, en word ook in alfabetiese volgorde volgens naam en taal gelys (ongeag die uitspraak). Waar geskiedkundige en/of wisselvorms gebruik word, word dit so aangedui. Buitelandse benamings wat met Afrikaans ooreenstem word ook gelys, om die vraag "Hoe heet die naam in...?" te beantwoord. Die name moet as volg neergepen word: tale wat die Latynse alfabet gebruik, moet as "Naam (taal)" geskryf word, byvoorbeeld, "Afeganistão (Portugees)", en volgens die Afrikaanse alfabetiese volgorde gelys word.


Vir rewolusie, 'n skielike en radikale omslag of verandering, sien Rewolusie. Revolusie is 'n Afrikaanse rockgroep wat in 2006 deur Karlien van Jaarsveld (hoofsanger) gestig is, maar sy bedank in 2008 uit die groep. Die ander groeplede is Claud Samuel (hoof kitaarspeler), Rod Amsterdam (tromme) en Pieter de Jager (bas). 2008: Revolusie EP Lys van Suid-Afrikaanse musiekgroepe Revolusie se myspace-blad Hierdie artikel is ’n saadjie. Voel vry om Wikipedia te help deur dit uit te brei.


Anderlecht is 'n Belgiese stad en munisipaliteit in die Brusselse Hoofstedelike Gewes. Die munisipale gebied het sowat 108 000 inwoners (2011) en 'n oppervlakte van 18 km². Die amptelike tale is Nederlands en Frans. Dit is 'n ou plek, Anderlecht word al omstreeks 1050 in geskrifte genoem. Die munisipaliteit beskik oor 'n belangrike voetbalklub, die RSC Anderlecht. (nl) (fr) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Schaarbeek (Frans: Schaerbeek) is 'n Belgiese stad en munisipaliteit in die Brusselse Hoofstedelike Gewes. Die munisipale gebied het sowat 126 000 inwoners (2011) en 'n oppervlakte van 8 km². Die amptelike tale is Nederlands en Frans. Schaarbeek hou nie die titel stad nie. (nl) (fr) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Urbanus VII was die 228ste pous van die Rooms-Katolieke Kerk vir slegs 12 dae (of 13 as 'n mens die eerste en laaste dag beide tel) van 15 September tot 27 September 1590. Dit is die kortste pontifikaat ooit as die van Pous Stefanus (II) nie getel word nie. Sien Lys van kortste pontifikate. Pous Urbanus VII is gebore as Giovanni Battista Castagna (sy naam word ook gespel as Giambattista) op 4 Augustus 1521 in Rome, Italie. Hy was die seun van die Genuees Cosimo Castagna en sy Romeinse vrou Costanza Ricci Giacobazzi. Kardinaal Giacobazzi was sy oom aan moederskant. Op 1 Maart 1553 benoem Pous Julius III hom tot aartsbiskop van Rossano voordat hy eers priester was. Hy word as priester gewy op 30 Maart 1553 en op 4 April 1553 as biskop gewy. Op 14 Junie 1555 benoem Pous Julius III hom tot goewerneur van Fano en Pous Paulus IV maak hom op 6 Maart 1559 ook goewerneur van Perugia en Umbrië. In 1565 word hy pouslike nuntius aan die hof van koning Philip II van Spanje. In 1573 keer hy na Rome terug, maar word dieselfde jaar op 15 Junie 1573 as nuntius na Venesië gestuur.


Rugby Australia (Rugby AU), tot 2017 bekend as die Australiese Rugbyunie (Engels: Australia Rugby Union, afgekort “ARU”), is die beheerliggaam van rugby in Australië. Rugby AU is by Wêreldrugby geaffilieer en organiseer verskeie nasionale spanne, insluitend Australië se nasionale seniormansrugbyspan (die Wallabies), vroue en jeug. Hulle bestuur saam met die Argentynse Rugbyunie, Nieu-Seeland Rugby en die Suid-Afrikaanse Rugbyunie as ’n gesamentlike onderneming SANZAAR, die beheerliggaam van beide Superrugby en Die Rugbykampioenskap, die vernaamste rugbytoernooie in die Suidelike Halfrond. Rugby AU hou ook toesig oor Sewesrugby in Australië en aangesien dit ’n Olimpiese sportsoort is, werk hulle met die Australiese Nasionale Olimpiese Komitee saam. Rugby Australia het reeds belangrike toernooie soos die Rugbywêreldbeker 1987 (saam met Nieu-Seeland) en die Rugbywêreldbeker 2003 aangebied. Die ARU is in 1949 gestig en het dieselfde jaar by die Internasionale Rugbyraad (IRR, nou Wêreldrugby) aangesluit. Rugby Australia bestaan uit agt plaaslike beheerliggame, wat elkeen ’n deelstaat of gebied verteenwoordig. Die belangrikste rugbyliga in Australië is die Nasionale Rugbykampioenskap, waaraan sewe Australiese spanne en een uit Fidji deelneem.


Suid-Soedan (Engels: South Sudan; Swahili: Sudan Kusini), amptelik die Republiek Suid-Soedan (Engels: Republic of South Sudan; Swahili: Jamhuri ya Sudan Kusini), is 'n landingeslote land in Oos-Afrika en grens aan Soedan in die noorde, Ethiopië in die ooste, Kenia, Uganda en die Demokratiese Republiek van die Kongo in die suide en die Sentraal-Afrikaanse Republiek in die weste. Die hoofstad en grootste stad is Joeba, hoewel die regering 'n nuwe hoofstad beplan. Suid-Soedan het 'n bevolking van 8 260 490 in 2008 gehad en beslaan 'n oppervlakte van 619 745 km². Suid-Soedan het op 9 Julie 2011 as gevolg van 'n positiewe referendum sy onafhanklikheid van Soedan verklaar en is sedertdien die wêreld se jongste onafhanklike land. Kort daarna het egter nuwe etniese geweld uitgebreek wat in 2013 tot 'n burgeroorlog ontwikkel het. Suid-Soedan word algemeen as 'n mislukte staat beskou. Die Suid-Soedanese regering is tans op soek vir 'n nuwe stad wat as hoofstad kan dien, waarvan Ramciel die gunsteling is. Dit word egter deur die voortdurende Suid-Soedanese burgeroorlog bemoeilik.


Die Eilandgebiede van die Verenigde State van Amerika (Engels: Insular Areas of the United States) is 'n term vir 'n groep van eilande van die Verenigde State van Amerika, wat geen deel van die 50 deelstate van die Verenigde State van Amerika of die Distrik van Columbia uitmaak nie. Die eilandgebiede is in die Karibiese See en die Stille Oseaan geleë en sluit die klein afgeleë eilande van die Verenigde State van Amerika in. Marshalleilande Gefedereerde State van Mikronesië Palau Filippyne, ná die Spaans-Amerikaanse Oorlog in 1898 tot 4 Julie 1946. Kuba, ná die Spaans-Amerikaanse Oorlog in 1898 tot 20 Mei 1902. Britse oorsese gebiede Franse oorsese gebiede Lys van afhanklike gebiede geëis deur Haïti geëis deur Colombia, Jamaika en Nicaragua geëis deur Hawaii ná onafhanklikheid geëis deur die Marshalleilande (en) "Definitions of Insular Area Political Organizations". Office of Insular Affairs. U.S. Department of the Interior. 11 Januarie 2007. Geargiveer vanaf die oorspronklike op 4 Februarie 2012. Besoek op 2 Februarie 2012.


Die Deepwater Horizon-oliestorting is 'n katastrofiese oliestorting in die Golf van Meksiko en word as die grootste oliestorting in die VSA se geskiedenis beskou. Die olie kom uit die seebodem uit 'n boorgat wat oopgebreek het na 'n ontploffing op die Deepwater Horizon olieboorplatform op 20 April 2010. Die ontploffing het die dood van 11 werkers op die platform veroorsaak en 'n verdere 17 werkers is beseer. 98 Mense het die ongeluk oorleef sonder enige ernstige beserings. Die olielek is sowat 1500 meter onder die seevlak. Beramings van die hoeveelheid olie wat gestort word wissel van BP se huidige beraming van 5000 vate per dag tot soveel as 100 000 vate ru-olie per dag. Die presiese vloeitempo is onseker – deels omdat BP geweier het om onafhanklike wetenskaplikes toe te laat om akkurate metings te neem – en is steeds 'n omstrede besprekingspunt. Die oliekol op die oppervlak beslaan 'n gebied van 6500 vierkante kilometer met die omvang daarvan wat daagliks wissel afhangende van die weerstoestande. Wetenskaplikes het ook enorme onderwater oliepluime ontdek wat nie vanaf die oppervlak sigbaar is nie.


Die 6de FIFA Sokker-Wêreldbekertoernooi (Sweeds: Världsmästerskapet i Fotboll – Sverige 1958; Engels: FIFA World Cup) is vanaf 8 tot 29 Junie 1958 in Swede aangebied. Dit was die eerste Sokker-Wêreldbekertoernooi wat in Swede aangebied is en die vierde in Europa. 16 nasionale sokkerspanne het aan die FIFA Sokker-Wêreldbekertoernooi in 1958 deelgeneem. Die spanne is in vier groepe verdeel, waarvan die twee beste spanne van elke groep na die uitklopfase deurgedring het. Brasilië wen die trofee nadat hulle Swede met 5–2 in die eindstryd klop en sodoende hulle eerste wêreldbeker inpalm. Frankryk eindig in die derde en Wes-Duitsland in die vierde plek. Die Suid-Afrikaanse nasionale sokkerspan het nie aan die toernooi deelgeneem nie omrede hulle nie 'n lid van FIFA was nie. Die nasionale sokkerspanne van Noord-Ierland, die Sowjetunie en Wallis het vir die eerste keer aan 'n Sokker-Wêreldbekertoernooi deelgeneem. Tydens die FIFA Sokker-Wêreldbekertoernooi in 1958 het die Franse Just Fontaine 13 doele aangeteken, meer as enige ander sokkerspeler tydens 'n enkele Sokker-Wêreldbekertoernooi. Dié toernooi word ook vir die destydse 17-jarige Brasiliaanse Pelé se internasionale debuut onthou.


Jennifer Zamudio is ’n Suid-Afrikaanse sangeres. Sy is op Gansbaai, Suid-Afrika, gebore en het op die Weskus-dorpie Laaiplek/Velddrif grootgeword. Haar van is van Spaanse afkoms en word foneties uitgespreek as “Za-moe-die-hou”. Sy het in 1989 aan die Hoërskool Swartland op Malmesbury gematrikuleer en woon die afgelope 28 jaar in Pretoria. Jennifer sing reeds die afgelope 20 jaar professioneel. Sy het haar sangloopbaan by Anneli van Rooyen se sangskool, Promuzik in Pretoria, begin. Sy in 2000 tydens die KKNK op Oudtshoorn deur die musiekpromotor Lydia Winchester raakgesien en dit het gelei tot haar eerste platekontrak. Haar musiek is lewendig en energiek, maar sy sing ook ballades. Sy skryf van haar eie liedjies en kan kitaar speel. Sy het reeds 11 solo-albums agter haar naam: Leef, Jy is die een, Ek het jou gevind, Hart se loper, Hoor hoor, Hier's my hart, ’n Dekade van musiek (’n dubbele CD ter viering van haar 10 jaar in die Afrikaanse musiekbedryf), Die lewe is ’n liedjie, Hart en siel, 15 Jaar spesiale uitgawe (ter viering van haar 15 jaar in die Afrikaanse musiekbedryf) en Ongelooflik.


Airlink Vlug 8911 was 'n posisioneringsvlug vanaf Durban Internasionale Lughawe na Pietermaritzburg-lughawe wat op 24 September 2009, kort nadat dit opgestyg het, op die terrein van die Merebank Sekondêre Skool neergestort het. Drie insittendes en een persoon op die grond het beserings opgedoen. Die kaptein van die vlug het egter op 7 Oktober 2009 aan sy wonde beswyk. Die vlug was 'n posisioneringsvlug vanaf Durban na Pietermaritzburg. Daar was geen passasiers ten tyde van die ongeluk aan boord nie. Die drie bemanningslede wat aan boord was, is die kaptein, Alistair Freeman, die mede-vlieënier, Sonja Bierman en die lugwaardin, Rodelle Oosthuizen. Die vliegtuig, 'n BAe Jetstream 41 met registrasie ZS-NRM, het slegs 50 uur gevlieg sedert sy laaste diens. Die vliegtuig is die vorige aand weens slegte weer na Durban herlei. Omstreeks 07:55 plaaslike tyd op 24 September 2009, het die vlug vanaf Durban Internasionale Lughawe opgestyg. Kort daarna het die bemanning enjinprobleme en rook uit die agterkant van die vliegtuig gerapporteer en 'n noodtoestand verklaar. Ooggetuies het gemeld dat die vliegtuig kort voor die ongeluk buitengewoon laag gevlieg het.


Andriëtte Norman (gebore 17 Oktober 1987), ook bekend as Andriëtte, is 'n Afrikaanse sangeres. Sy het al verskeie kere tydens KKNK en Huisgenoot-Skouspel opgetree. Van haar treffers sluit in: "Napoleon" (geskryf deur Steve Hofmeyr), "Dinge" en "Sewe Oseane" (geskryf deur Rudi Claase), "Storm in my hart" (geskryf deur Munro du Toit) en "Dink aan my". Norman is in 2007 aangewys as die naaswenner in die Suid-Afrikaanse TV-sangkompetisie Idols. Haar debuutalbum, Diamant, is in 2008 vrygestel. In 2009 palm sy 'n Vonk-prys vir Beste Kontemporêre Vroulike album in. Haar tweede album, Dink aan my is in 2009 uitgegee en haar derde, Vat my hoër, in 2011. In 2014 ontvang sy 'n Ghoema-toekening in die kategorie Beste Kontemporêre Vroulike album vir die album Wat rym met liefde. Sy matrikuleer in 2004 aan Hoërskool Brackenfell in Kaapstad, Suid-Afrika. Norman bring na hoërskool haar beroepsloopbaan as skoonheidsterapeut tot stand, maar vestig haar aandag voltyds op sang nadat sy in 2007 tweede plek in die Idols-sangkompetisie behaal.


Sun City is die naam van verskeie plekke, waarvan die meeste deur die Amerikaanse eiendomsontwikkelaar Del Webb ontwikkel is, nou deel van Pulte Homes. Sun City, 'n luukse kasino-oord, geleë in die Noordwesprovinsie van Suid-Afrika. Sun City, Arizona, Del Webb se oorspronklike Sun City-ontwikkeling, en model vir opvolgende ontwikkelings. Sun City Anthem, Arizona Sun City Festival, Arizona Sun City Grand, Arizona Sun City West, Arizona Sun City, California Sun City Palm Desert, California Sun City Center, Florida Sun City, Kansas Sun City Summerlin, Nevada Sun City Texas


Kivukoni is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk het 'n totale bevolking van 4,826. "2002 Bevolking- en Behuisingsensus Algemene Verslag" (in Engels). Government of Tanzania. Geargiveer vanaf die oorspronklike op 21 Julie 2009. Besoek op 21 Augustus 2008. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die taal. Vir die etniese groep, sien Maleiers. Maleis (Bahasa Melayu, بهاس ملايو) is 'n Maleis-Polinesiese taal wat deur sowat 60,5 miljoen mense as moedertaal gepraat word. Gestandaardiseerde variante van Maleis geniet amptelike status in Maleisië (Maleisies of Standaard Maleis), Indonesië (Indonesies) en Broenei. Dit is saam met Chinees, Engels en Tamil een van die vier amptelike tale van Singapoer. Indonesies word in Indonesië deur sowat 140 miljoen mense as 'n tweede taal gepraat. In Maleisië staan die standaardtaal as Bahasa Malaysia ("Maleisiese taal" of "taal van Maleisië") bekend. In Singapoer, Broenei, en die suide van Thailand word die term Bahasa Melayu ("Maleise taal") gebruik, en in Indonesië word dit algemeen Bahasa Indonesia ("Indonesiese taal" of "taal van Indonesië") genoem, maar Bahasa Nasional ("Nasionale taal") en Bahasa Persatuan/Pemersatu ("Verenigende taal") is ook gebruiklike terme. In die streke van Sumatra en Riau, waar die taal inheems is, verwys die Indonesiërs ook na die taal as Bahasa Melayu.


Jonas Bjerre Terkelsbøl (gebore 21 September 1976) is die voorsanger en kitaarspeler vir die Deense rocktrio Mew. Bjerre is daarbenewens ook 'n visuele kunstenaar en skep geanimeerde video's vir Mew se direkte optredes. Hy besit 'n ongewone hoë stem wat een van Mew se kenmerkende eienskappe is en wat hom 'n Deense Musiektoekenning (DMA) vir Deense Manlike Solokunstenaar in 2006 besorg het. Jonas behoort ook aan 'n groep genaamd Apparatjik — wat lede Guy Berryman van Coldplay, Magne Furuholmen van A-ha en Martin Terefe insluit. Apparatrik is gevorm net om een snit saam te stel vir 'n liefdadigheidsalbum getiteld Songs for survival wat met die BBC-dokumentêr "Amazon with Bruce Parry" geassosieer word. Hy het skool gegaan by die Bernadotte-skool en was 'n student aan die Aurehøj Amts-gimnasium. Jeg er nok ikke specielt macho. Portræt / interview : Jonas Bjerre Ekstra Bladet | 29.01.2006 | 1. sektion | Side 30 Klassens kreative drenge Berlingske Tidende | 23.03.2003 | 2 Sektion, MAGASIN | Side 10 Hvem vil ikke gerne være kat? Interview: Jonas Bjerre , Mew Politiken | 22.03.2003 | Kultur | Side 1 | Hierdie artikel is ’n saadjie.


Żywiołak is 'n Poolse folkmusiekgroep wat elemente van Slawiese folk- en psigedeliese musiek, punk, rockmetal, akoestiese transtechnomusiek, drum 'n' bass, dub, chillout en ambient-musiek met die klanke van antieke en moderne musiekinstrumente, argaïese en hedendaagse stemtegnieke kombineer. In April 2006 is Żywiołak met die Grand Prix van die Poolse Uitsaaikorporasie se New Tradition-folkmusiekfees bekroon. Żywiołak was een van dertien Poolse finaliste vir die Eurovision-sangfees in 2008. Hul lied, Noc Kupały, is egter gediskwalifiseer aangesien dit reeds voor 1 Oktober 2007 gepubliseer is – 'n oortreding van die sangfees se reëls. Muzyka psychodelicznej świtezianki (EP, 2007) Nowa Ex-Tradycja (2008) Nowa Mix-Tradycja (2010) Globalna wiocha (2011) Muzyka psychoaktywnego stolema (2016) Pieśni pół/nocy (2017) Wendzki Sznyt (2019) Persmededeling op Karrot se webtuiste Amptelike webtuiste Żywiołak op myspace.com


Velnias is een van twee skeppergode in die Litause mitologie. In die meeste skeppingsverhale word Velnias deur Dievas, die Oppergod geskep, terwyl hulle in ander versies van die begin van die wêreld af naas mekaar bestaan. Alhoewel Velnias gewoonlik as die teenspeler van Dievas uitgebeeld word, verskil sy rol merkbaar van dié van Satan in die Hebreeus-Christelike mitologie. So is Velnias in die ou Litause godsdiens hoofsaaklik as aard-god en god van die onderwêreld beskou. Eers later, met die kerstening van Litaue vanaf die laat 14de eeu, is die naam Velnias aan die Christelike duiwel met al sy negatiewe trekke oorgedra. Volgens die meeste Litause skeppingsmites het die wêreld aanvanklik net uit water bestaan waarop Dievas, die oppergod, gewandel het. Sommige mites beskryf hoe Velnias (wat dikwels ook Liucius genoem word) deur Dievas geskep word - die oppergod spoeg uit of vryf stene teen mekaar totdat Velnias uit die vonke ontstaan. Ander skeppingsmites verduidelik dat Dievas en Velnias van die begin van die tyd af naas mekaar bestaan het en die wêreld gemeenskaplik gevorm het.


LIFEBOOK is 'n reeks skootrekenaars wat deur Fujitsu gemaak is. Onder die LIFEBOOK-naam bied Fujitsu 'n reeks dun en ligte draagbare, mini of lessenaaralternatiewe skootrekenaars, sowel as verwisselbare of leivormige tabletrekenaars. Fujitsu LifeBook T4310 Tabletrekenaar Fujitsu LifeBook T4410 Tabletrekenaar Fujitsu LifeBook S710 Notaboekrekenaar Fujitsu LifeBook T1010 Tabletrekenaar Fujitsu LifeBook S6520 Notaboekrekenaar Fujitsu LifeBook S760 Notaboekrekenaar Fujitsu LifeBook T5010 Tabletrekenaar Fujitsu LifeBook T900 Tabletrekenaar Fujitsu LifeBook P3010 Notaboekrekenaar Fujitsu LifeBook T2020 Tabletrekenaar Fujitsu LifeBook P770 Notaboekrekenaar Fujitsu LifeBook P8020 Notaboekrekenaar Fujitsu LifeBook P1630 Tabletrekenaar Fujitsu LifeBook MH380 Mini- Notaboekrekenaar Fujitsu Lifebook UH900 Mini- Notaboekrekenaar Fujitsu LifeBook E8420 Notaboekrekenaar Fujitsu LifeBook AH550 Notaboekrekenaar Fujitus LifeBook NH570 Notaboekrekenaar Fujitsu LifeBook E780 Notaboekrekenaar Fujitsu LifeBook C325 Notaboekrekenaar Fujitsu Lifebook Q2010 Subnotaboekrekenaar Fujitsu Lifebook P3110 Notaboekrekenaar FreeBSD op Lifebook P7010 Geargiveer 25 Maart 2007 op Wayback Machine Fujitsu LifeBook T2010 beoordeling Geargiveer 21 Maart 2008 op Wayback Machine Fujitsu LifeBook U810 beoordeling op PCWorld.ca[dooie skakel]


Oopbronkode (Engels: Open source ˈoʊpən sɔːɹs) verwys na 'n versameling van sagtewarelisensies waardeur sagteware se bronkode in die openbaar toeganklik gemaak kan word, met die veronderstelling dat dit die verdere ontwikkeling en bevordering van hierdie sagteware sal bewerkstellig. Oopbronsagteware (Engels: Open source software) staan onder een van die Open Source Initiative (OSI) se erkende lisensies. Hierdie organisasie is bemoeid met die assessering van sagteware volgens die kriteria van die Open Source Definition, wat met die beskikbaarheid van die bronkode te doen het. Hierdie kriteria het verskeie ooreenkomste met die definisie van vrye sagteware. Na die publikasie van die opstel Die katedraal en die basaar in 1997 deur Eric Steven Raymond, besluit Netscape in die jaar 1998 om in die lig van Microsoft se dominansie in die webblaaiermark die bronkode van die Netscape Navigator webblaaier vry te stel wat nie meer ekonomies lewensvatbaar was nie. Uit hierdie vrygemaakte bronkode ontstaan later die Mozilla-projek en die populêre webblaaier Firefox. Kort daarna bevind Raymond, Bruce Perens 'n IT-spesialis, en Tim O'Reilly, die stigter van O'Reilly-uitgewers, dat die gemeenskap vir vry sagteware beter bemarking benodig.


Folk rock is 'n musikale genre wat elemente van folk-musiek en rock en roll kombineer. Die term het ontstaan in 'n beweging wat gegroei het in die Verenigde State en Kanada in die middel van die 1960's. Die klank was van verfynde samensang en 'n skoon benadering tot die gebruik van elektriese instrumente soos elektriese kitaar saamgestel. Die repertoire is van folk bronne, sowel as ander kunstenaars soos Bob Dylan getrek. Die styl het ook gegaan om Europa op hierdie en 'n eklektiese folk-rock genre wat Britse pioniergroepe soos Pentangle en Fairport Convention, wat begin is, terwyl dieselfde klank as die Amerikaanse groepe, gevind elemente van die plaaslike Verenigde Koninkryk vir sy komposisies. Vanaf die 1970's begin te vertoon in die styl takke wat bestaan uit verhoudings met ander kontemporêre musiek-genres soos suur folk, psychedelic folk (verwant aan die psychedelic rock) en progressiewe folk (wat verband hou met die progressiewe rock). Die progressiewe folk was deur die band Jethro Tull albums verteenwoordig hoofsaaklik in Songs uit die Wood (1977) en Heavy Horses (1978), nog nie die ander groep se album is ook nou verwant aan die styl.


Fucking (uitgespreek ˈfʊkɪŋ) is 'n klein dorp in die noorde van Oostenryk, in die munisipaliteit Tarsdorf in die deelstaat Opper-Oostenryk. Die dorp lê 33 km noord van Salzburg en 4 km oos van die Duitse grens. Hierdie artikel is ’n saadjie. Voel vry om Wikipedia te help deur dit uit te brei.


Boerjaties (буряад хэлэн, Boerjaad chelen) is ’n Mongoolse variëteit wat gewoonlik as ’n taal geklassifiseer word. Die Russiese vorm daarvan word deur die Boerjate gepraat aan Rusland se noordelike grens met Mongolië, weerskante die Baikalmeer. Daar is ook kleiner Boerjatiessprekende gemeenskappe in Mongolië (Mongoolse Boerjaties) en die Volksrepubliek China (Chinese Boerjaties). Russiese Boerjaties (буряад хэлэн, Boerjaad chelen) is saam met Russies die amptelike taal van die Republiek van Boerjatië. Dit is die enigste van die drie vorms van Basjkiries met ’n geskrewe taal, waarvoor die Cyrilliese alfabet gebruik word. Die grootste verskille tussen die drie vorms is vanweë leenwoorde uit ander tale en die sosiale konteks waarin hulle gebruik word. "Ethnologue: Languages of the World, Seventeenth edition, Buriat" (in Engels). Ethnologue. Geargiveer vanaf die oorspronklike op 26 Julie 2019. Besoek op 3 September 2018. Raymond G. Gordon, jr, red. 2005. Ethnologue: Languages of the World. 15de uitgawe. Dallas: Summer Institute of Linguistics. Letter in 1937 ingevoer Poppe, Nicholas. (1960). Buriat Grammar. Uralic and Altaic-reeks (No. 2).


Getroud met rugby - die onvertelde storie is 'n vollengte Afrikaanse rolprent wat op 11 Maart 2011 in teaters begin draai het. Die fliek is gebaseer op kykNET se rugbydrama Getroud Met Rugby. Die film het 'n 13 ouderdomsperk vir taal, geweld en verlang ouerleiding. Reghart Venter (Izak Davel) is 'n motorwerktuigkundige van die verkeerde kant van die treinspoor. Hy is 'n belowende rugbyspeler, maar het die pad byster geraak. Ná verskeie klagtes van aanranding en bakleiery kry hy 'n laaste waarskuwing - om homself reg te ruk, of om tronk toe te gaan. Regardt se straf is om gemeenskapsdiens te doen en rugby te oefen met 'n voormalige ster van die Stryders rugbyspan, Fafa Beltrami (Altus Theart). "Vinnige Fafa" was op sy tyd die vinnigste vleuel in die land en gewild onder die dames. Fafa het self ook die pad byster geraak toe hy van sy vrou Kiki (Hanna Grobler) vervreem geraak het nadat hulle dogter oorlede is. Nadat hy téén sy sin na Potties Place (die plaaslike Stryders-kroeg) gebring word ontmoet hy Lize (San-Marié Nel).


Andre Kirk Agassi (gebore 29 April 1970 in Las Vegas, Nevada) is 'n afgetrede professionele tennisspeler van die Verenigde State van Amerika. Hy is een van die suksesvolste tennisspelers in die geskiedenis en was op sy tyd die wêreldkampioen. Agassi was die eerste tennisspeler wat al die Grand Slam-toernooie op vier verskillende oppervlakke kon wen. Roger Federer en Rafael Nadal het dit ook later vermag. Hy het die Australiese Ope in 1995, 2000, 2001 en 2003 gewen, die Franse Ope in 1999, Wimbledon in 1992 en die Amerikaanse Ope in 1993 en 1999. Hy is sedert 2001 getroud met die voormalige no. 1-vrouekampioen Steffi Graf. Hulle het twee kinders. Die tabel toon Agassi se prestasie tydens elk van die Grand Slam-toernooie in mansenkels waaraan hy deelgeneem het: "Andre Agassi revelations leave sport in state of shock". Besoek op 28 Oktober 2009.[dooie skakel] Wikimedia Commons het meer media in die kategorie Andre Agassi.


.gi is die agtervoegsel van domeinname van Gibraltar. Lys van Internettopvlakdomeine ISO 3166-2:GI IANA se whois-gegewens vir .gi Domeinregistrasie vir .gi


Niue (Niuies: Niuē) is 'n eilandstaat in die suidelike deel van die Stille Oseaan en lê in Polinesië. Dit is 'n selfregerende eilandstaat in vrye assosiasie met Nieu-Seeland en word deur 21 lande erken. Die eiland beslaan 'n oppervlakte van 260 vierkante kilometer en het 'n bevolking van 1 620 in 2018 gehad, meestal Polinesiërs. Niue is in die weste van die Cookeilande, in die suide van Amerikaans-Samoa en in die ooste van Tonga geleë. Die hoofstad en grootste stad is Alofi. Die sokkerbeheerliggaam Niue Island Soccer Association is nie 'n lid van die wêreldbeheeliggaam FIFA nie en slegs 'n geassosieerde lid van die kontinentale beheerliggaam OFC. Vervolgens kan die land nóg vir die Sokker-Wêreldbeker nóg vir Oseanië-sokkerkampioenskappe kwalifiseer. Tot dusver het 'n nasionale sokkerspan net in twee wedstryde tydens die Suid-Pasifiese spele 1983 verskyn. Hulle het beide wedstryde verloor, teen Papoea-Nieu-Guinee (met 0–19) en Tahiti (met 0–14). Rugby is die gewildste sportsoort op Niue en hulle beskik oor 'n taamlik suksesvolle nasionale rugbyspan wat aan die kwalifikasie vir die Rugbywêreldbeker 2007 deelgeneem het.


Proletkult is 'n Russiese afkorting van пролетарская культура (proletarskaja kultura - proletariese kultuur). Die term verwys na 'n kultuur-rewolusionêre beweging van die Russiese Oktoberrewolusie wat as 'n federasie van plaaslike kultuurverenigings en avantgarde-kunstenaars gevestig is en sy invloed veral in die visuele, literêre en die dramatiese kunste laat geld het. Met die destydse Petrograd as sy bakermat, het hierdie beweging tussen 1917 en 1925 pogings onderneem om 'n kultuur van die nuwe heersende proletariese klas te skep wat geensins meer aan burgerlike invloede blootgestel sou wees nie. Proletkult het hom vir die radikale verandering van bestaande kunsvorme en die skepping van 'n nuwe rewolusionêre werkersklas-estetiek beywer wat sy inspirasie in die bou van 'n nuwe industriële samelewing in 'n voorheen agterlike en agrariese Rusland gevind het. In kennisteoretiese opsig het aanhangers van Proletkult 'n radikale standpunt-teorie ingeneem. Hul hoofteoretikus was Aleksander A. Bogdanof (1873-1923), naas ander beduidende verteenwoordigers soos Anatoli W. Loenatsjarski (1875-1933), Aleksei Gastef, Fjodor Kalinin en Michail Gerassimof. Ten opsigte van die beeldende kunste was aanvanklik die konstruktivisme rigtingwysend, terwyl musiek en literatuur veral deur die Futurisme beïnvloed is.


Kreta (Grieks: Κρήτη; Kriti of Krētē) is die Griekse eiland met die grootste bevolking en oppervlakte, naamlik 8 336 km2. Dit is die vyfde grootste eiland van die Middellandse See en die grootste van Griekeland. Kreta lê aan die suidpunt van die Egeïese See, sowat 100 km van die Peloponneso. Kreta is een van die 13 periferieë van Griekeland en beslaan dieselfde oppervlakte as die streek Kreta van voor die administratiewe hervormings van 1987. Dit maak 'n belangrike deel uit van die ekonomiese en kulturele erfenis van Griekeland; hoewel dit unieke kulturele kenmerke het (soos Kretensiese musiek en sy eie dialek) beskou Kretensers hulself as Grieke. Heraklion is die grootste stad en hoofstad van Kreta. Die eerste ware Westerse beskawing - die Minoïese beskawing - het sy oorsprong op hierdie eiland gehad. Die ruïnes van Knossos, 'n florerende stad in 1500 v.C., kan vandag nog gesien word. Knossos is omstreeks 1400 v.C. verwoes, waarksynlik deur seerowers, en die beskawing op die eiland is uitgewis. In Kreta was die sentrum van die Minoïese beskawing (omstreeks 2700–1420 v.C.), die eerste gevorderde beskawing in Europa.


.gu .gu is die agtervoegsel van domeinen van webtuistes in Guam. Lys van Internettopvlakdomeine ISO 3166-2:GU IANA se inligting


Kleisthenes (Grieks: Κλεισθένης) was 'n Atheense edelman van die Alkmaionidfamilie. Hy word beskou as die hervormer van die antieke Atheense grondwet, deurdat hy dit in 508/7 v.C. op 'n demokratiese grondslag geplaas het. Weens hierdie hervormings verwys historici na hom as "die vader van Atheense demokrasie." Hy was die jonger seun van Agariste, dogter van die tiran Kleisthenes van Sikyon, en haar man Megakles. Volgens geskiedkundiges sou Kleisthenes ook gesorg het dat die Atheense raad van burgers groter mag kry en dat die mag van die adel oor die Atheense politiek ingekort word. Volgens Plutarchus, was Kleisthenes se dogter die moeder van Alkibiades. Kleisthenes se dogter Deinomache (of Dinomache) het met Kleinias getrou (447 v.C. oorlede in die Slag van Koronea), die seun van Kleisthenes se vriend Alkibiades die ouere. Hy het ook 'n seun gehad, by name Alkibiades. Sy ma se neef Perikles, is benoem as haar seun se voog. Met die hulp van die Alkmaionide (Kleisthenes se genos of "clan"), was hy verantwoordelik vir die omverwerping van Hippias, die tiran en seun van Peisistratos.


Die Ioniese See (Italiaans: Mar Ionio, Grieks: Ιóνιo Πέλαγoς, Ionio Pelagos; Albanees: Deti Ion) is 'n gedeelte van die Middellandse See wat deur Italië begrens word aan die westekant, Griekeland aan die oostekant en Albanië na die noorde. Na die suide word dit verbind met die Middellandse See. Wikimedia Commons het meer media in die kategorie Ioniese See. Hierdie artikel is ’n saadjie. Voel vry om Wikipedia te help deur dit uit te brei.


Lughawe Lien Khuong (Viëtnamees: Sân bay Liên Khương) is 'n lughawe in Viëtnam. Die lughawe lê 28 km suid van Da Lat, in die provinsie Lam Dong en is die tuiste van die Viëtnamese lugredery, Vietnam Airlines. Die Lughawe aanloopbaan lengte is 3 200 meter. Die lughawe het opgegradeer na internasionale standaarde in 2009. Die lughawe kan 2 miljoen passasiers per jaar te dien. Internasionale roetes begin in 2010. Einde van 2009 met vlieënde binnelandse roetes na Hanoi en Ho Chi Minh Stad. Lug roetes in die nabye toekoms sluit in: Can Tho, Da Nang, Kambodja, Laos, Singapoer en Suid-Korea. "New terminal opens in Central Highlands airport". VietnamNet. 2009-12-29. http://english.vietnamnet.vn/travel/200912/New-terminal-opens-in-Central-Highlands-airport-886480/.  Hierdie artikel is ’n saadjie. Voel vry om Wikipedia te help deur dit uit te brei.


Die onderstaande tabelle lys die name en simbole vir die syfers 0 tot 10 in verskeie tale en skryfstelsels van die wêreld. Waar dit moontlik is, word elke taal op sy eie skryfwyse uitgedruk,waarnaas 'n Latynse oorvertaling volg, tesame met ander skryfwyses waar nodig. *Vir getalle bo "vier" word Spaanse syfers gewoonlik ingespan 1 Afrikaans maak gebruik van Hindoe-Arabiese syfers. Dit is vanaf Indië na Europa versprei deur die Islamitiese beskawing. Lande wat kultureel deur Arabië en Indië beïnvloed is, maak van wisselvorme van hierdie simbole vir hul syfers gebruik. In hierdie betrokke tabel kom die syfers in die boonste ry van die teks vir 'n groep tale voor. Vir getalle met 'n paar syfers, skryf 'n mens in Arabies in die stygende magte van tien (ene eerste, dan tiene, ensovoorts). In die weste word die ene (eenhede) aan die regterkant geplaas terwyl die groter magte van tien aan die linkerkant geskryf word, soos te sien in die Arabiese tien in die tabel ("10").


Phu Quoc (Viëtnamees: Phú Quốc) is 'n Viëtnamese eiland. Dit is die grootste eiland van Viëtnam en is in die Golf van Thailand in die suidweste van Viëtnam geleë. Daar is ook 'n paar kleiner eilandjies. Administratief dit is 'n distrik van die Kiên Giang. Daar woon 93 000 mense op die eiland se 574 vierkante kilometer. Die eiland is 'n gewilde toeristebestemming met pragtige strande en 'n gematigde klimaat reg deur die jaar. Die Lughawe Phu Quoc is op die hoofeilande geleë. Wikimedia Commons het meer media in die kategorie Phu Quoc. Hierdie artikel is ’n saadjie. Voel vry om Wikipedia te help deur dit uit te brei.


Spoetnik 4 of Korabl-Spoetnik 1 (Russies: Спутник 4; Корабль-Спутник-1 of Skipsatelliet-1) was die eerste toetsvlug van die Sowjetunie se Wostok-ruimtetuig wat later vir die eerste bemande ruimtevlug gebruik sou word. Dit is op 15 Mei 1960 gelanseer. ’n Fout in die gidsstelsel het veroorsaak dat die tuig na ’n hoër wentelbaan beweeg het in plaas daarvan om terug te keer aarde toe. Dit het die atmosfeer eers op omstreeks 5 September 1962 binnegedring. ’n Stuk is gevind in die middel van ’n straat in Manitowoc, Wisconsin, in die noorde van die VSA. Die ruimtetuig, die eerste in ’n reeks waarmee die moontlikheid van bemande ruimtevlugte ondersoek is, het wetenskaplike instrumente bevat, asook ’n televisiestelsel en ’n kajuit met ’n pop. Hierdie artikel is vertaal vanuit die Engelse Wikipedia Sputnik Crashed Here, Manitowoc, Wisconsin Hierdie artikel is ’n saadjie. Voel vry om Wikipedia te help deur dit uit te brei.


Società Sportiva Lazio is 'n sokkerklub uit Rome in die deelstaat Lazio in Italië. Italiaans Kampioen (2) 1973-74, 1999-00 Beker van Italië (6) 1958, 1997-98, 1999-00, 2003-04, 2008-09, 2012-13 Italiaanse Supercup (3) 1998, 2000, 2009 UEFA Cup Winner's Cup (1) 1998-99 UEFA Super Cup (1) 1999 Beker van die Alpe (1) 1971 Alen Boksic Giorgio Chinaglia Bruno Giordano Roberto Mancini Pavel Nedved Alessandro Nesta Silvio Piola Marcelo Salas Giuseppe Signori Juan Sebastian Veron SS Lazio Hierdie artikel is ’n saadjie. Voel vry om Wikipedia te help deur dit uit te brei.


Tenerife is die grootste eiland van die Kanariese Eilande en digsbevolkte eiland van Spanje. Dit is in die middel van die eilandgroep geleë. Dit het 'n bevolking van 908 555 inwoners en 'n oppervlakte van 2 034 km2. Die hoofstad is Santa Cruz de Tenerife. San Cristóbal de La Laguna is 'n groot stad in Tenerife en 'n Unesco-wêrelderfenisgebied. 'n Ander wêrelderfenisgebied is die Teide Nasionale Park met die Teide-bergpiek wat op 3 718 meter die hoogste punt van Spanje en die derde grootste vulkaan ter wêreld vanaf sy basis is. Oorspronklik is die eiland Tenerife deur inheemse Guanche bewoon, wat die eiland bereik het 200 v.C.. Vir bykans twee duisend jaar lank het hulle die eiland bevolk en probeer om by sy eienaardige omgewing aan te pas tot 1496 is verneder deur die Spaanse troepe. Die Guanche wat van Berberse (komende van Noord-Afrika) oorsprong was, maar word vandag gebruik om te verwys na die ou inwoners van die eilande. Die Guanche het hoofsaaklik in natuurlike grotte of lawa-buise gewoon, maar soms ook in klipskuilings en tente.


Molnija (Russies: Молния; Weerlig) was ’n stelsel van militêre kommunikasiesatelliete wat deur die Sowjetunie gebruik is. Die satelliete is in hoogs eksentriese elliptiese wentelbane geplaas bekend as Molnija-wentelbane. Die Sowjet-regering het in die laat 1960's magtiging vir die Molnija-program gegee. Ná ’n paar mislukkings in 1964 is die eerste operasionele satelliet, Molnija 1-01, op 23 April 1965 suksesvol gelanseer. Sedert Oktober 1967 word Molnija-satelliete deur Rusland gebruik vir beeldsendings van sy nasionale Orbita-televisienetwerk. Molnija-1 ’n Kort geskiedenis Hierdie artikel is vertaal vanuit die Engelse Wikipedia


Zenit (Russies: Зени́т) is die naam van ’n reeks militêre spioenasiesatelliete wat die Sowjetunie en Rusland tussen 1961 en 1994 gelanseer het. Om die aard van die sendings te verbloem, het die tuie Kosmos-name gekry. In dié 33 jaar is meer as 500 Zenits gelanseer – die grootste aantal in ’n spesifieke program in die geskiedenis van ruimtevaart. Hierdie artikel is gedeeltelik vertaal vanuit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Comrat (Gagaoesies: Komrat, Russies: Комрат) is die hoofstad en grootste stad van die outonome gebied Gagaoesië in Moldowa. Die stad het in 2004 'n bevolking van 23 429 gehad. Wikimedia Commons het meer media in die kategorie Comrat. (ro) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die naam Tethis kan verwys na: Tethis (mitologie), 'n godin in die Griekse mitologie. Tethis (maan), ’n natuurlike satelliet van die planeet Saturnus wat na die godin Tethis genoem is.


TSV 1896 Rain is 'n sportklub uit Rain (Lech) in die deelstaat Beiere in Duitsland. Behalwe sokker, het die klub ook onder meer afdelings vir swem, kegelbal, basketbal, handbal, gimnastiek, taekwondo, tafeltennis, atletiek, ski, pluimbal en liggaamsbou. Die klub is op 10 Januarie 1896 gestig as 'n gimnastiekklub genaamd TV Rain. 'n Onafhanklike sokkerklub genaamd FC Rain is intussen op 31 Augustus 1920 in Rain gestig. As gevolg van die Tweede Wêreldoorlog het die twee klubs in 1941 tydelik saamgesmelt om Turn- und Sportgemeinschaft Rain am Lech te vorm. Na die oorlog het die klubs weer hulle eie gang gegaan, maar in 1946 is daar weer besluit om saam te smelt en die huidige klub is tot stand gebring. Die klub se grootste presatsie was om die hoofrondte van die DFB-Pokal in 2000 te haal, waar daar in die eerste rondte met 7-0 verloor is teen FC Schalke 04 voor 'n tuisskare van 6 000. Amptelike klubwerf


Demid Pjanda was in die 17de eeu ’n ontdekkingsreisiger in Siberië. Hy was ’n groot pelsjagter wat van 1620 tot 1624 altesaam 8 000 km voorheen onbekende Siberiese riviere ontdek het, onder andere die Lena-rivier. Hy was ook die eerste Rus wat Jakoetië en Boerjatië bereik het. Hierdie Rusland-verwante artikel is ’n saadjie. U kan help deur dit uit te brei.


Wes-Sussex (Engels: West Sussex) is die graafskap saamgestel uit die westelike dele van die historiese graafskap Sussex. In 1974 is Sussex verdeel om die huidige Oos-Sussex en Wes-Sussex te vorm. Wes-Sussex is in die suidooste van Engeland geleë en het in 2017 'n geskatte bevolking van 8520 400 gehad. Wikimedia Commons het meer media in die kategorie Wes-Sussex. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Sint Eustatius (Nederlands: [sɪnt øːˈstaːtsijʏs], luister (hulp·inligting)) is 'n Nederlandse eiland in die Karibiese See. Tot 2010 het Sint Eustatius deel uitgemaak van die Nederlandse Antille, maar die eiland is sedert 10 Oktober 2010 'n besondere munisipaliteit binne Nederland. Die amptelike taal is Nederlands en die volkstaal is Engels. Die hoofstad en grootste stad is Oranjestad. Die eiland het 'n oppervlakte van 21 km² en 'n bevolking van 3 897 in 2013 gehad. Sedert 1 Januarie 2011 is die Amerikaanse dollar die amptelike geldeenheid. Die naam van die eiland is die Nederlandse naam van Eustachius van Rome, 'n legendariese Christenmartelaar wat in Spaans San Eustaquio en in Portugees Santo Eustáquio of Santo Eustácio genoem word. (nl) "Invoeringswet openbare lichamen Bonaire, Sint Eustatius en Saba". wetten.nl. Geargiveer vanaf die oorspronklike op 8 Januarie 2016. Besoek op 29 Augustus 2014. (nl) "Bevolkingsontwikkeling Caribisch Nederland; geboorte, sterfte, migratie". Central Bureau of Statistics. 2012. Besoek op 29 Augustus 2014. (en) "ISO 3166-1 decoding table". International Organization for Standardization.


Muldersdrift is 'n klein nedersetting in Gauteng, Suid-Afrika. Dit is net noord van Krugersdorp waar die N14 nasionale pad die Krokodilrivier kruis. Die pad terug na Krugersdorp gaan teen die bekende Muldersdrift opdraand uit wat uiters gewild is onder die hardlopers en fietsryers as 'n oefenplek. "Subplek Muldersdrift". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Universiteit van Johannesburg (Johannesburg, Suid-Afrika) het op 1 Januarie 2005 tot stand gekom as gevolg van 'n samesmelting tussen die Technikon Witwatersrand (TWR) en die Randse Afrikaanse Universiteit (RAU). Die Daveyton- en Soweto-kampusse van die voormalige Vista Universiteit is reeds voor die samesmelting as deel van RAU opgeneem. Dit is nie ongewoon vir alumni om steeds na die universiteit as RAU te verwys nie. Wikimedia Commons het meer media in die kategorie Universiteit van Johannesburg. "University of Johannesburg". SmartStudent (in Engels). Geargiveer vanaf die oorspronklike op 18 November 2016. Besoek op 1 Junie 2014. "UJ Fast Facts" (PDF). University of Johannesburg (in Engels). Geargiveer vanaf die oorspronklike (PDF) op 21 Julie 2012. Besoek op 1 Junie 2014. "Association of African Universities". Members in Good Standing (in Engels). Geargiveer vanaf die oorspronklike op 12 April 2020. Besoek op 1 Junie 2014. "Association of Commonwealth Universities". ACU Membership (in Engels). ACU. Geargiveer vanaf die oorspronklike op 8 Junie 2019. Besoek op 1 Junie 2014. "Member List" (in Engels).


Die Tlokwe Plaaslike Munisipaliteit (voor Februarie 2007 bekend as die Potchefstroom Plaaslike Munisipaliteit) was een van die plaaslike munisipaliteite in die Dr. Kenneth Kaunda-distriksmunisipaliteit in Noordwes, Suid-Afrika. Dit het in 2016 versmelt met Ventersdorp om die JB Marks Plaaslike Munisipaliteit te vorm. Die 2011 sensus stel die bevolking op 162,762. Nedersettings in die munisipaliteit: Boskop Ikageng Lindequesdrif Mohadin Mooivalleipark Potchefstroom (setel) Promosa Enselspruit Kromdraaispruit Loopspruit Mooirivier Rooikraalspruit Vaalrivier Boskopdam Klipdriftdam Modderdam Poortjiesdam Potchefstroomdam Sensus 2011, Statistiek Suid-Afrika p.11 NW402: Tlokwe City Council[dooie skakel]


Russkaja Germanija (Russies Русская Германия, Russiese Duitsland) is 'n onafhanklike Russiese weekblad wat in Duitsland en Europa versprei word. Dit word elke Woensdag in Duitsland met 'n verkoopte sirkulasie van 54 252 eksemplare (soos in die vierde kwartaal van 2014) uitgegee en is op straat asook in winkels, wat op Russiese klante gemik is, te koop. Daarnaas is subskripsies en - sedert 1999 - ook 'n gratis aanlyn-weergawe beskikbaar. Die eerste uitgawe het as Russkij Berlin (Русский Берлин) op 17 Junie 1996 in Berlyn verskyn en is uitsluitlik in die Duitse hoofstad versprei. Die weekblad het destyds oor politiek, ekonomie, sport en maatskaplike onderwerpe berig. Daarnaas is ook literêre werke gepubliseer. Russkij Berlin het homself as raadgewer en wegwyser vir immigrante uit die voormalige Sowjetunie beskou. Sedert 1997 is RB as nasionale weekblad vir die hele Duitsland versprei, terwyl die naam na Russkaja Germanija gewysig is. Russkij Berlin het as streeksuitgawe vir die hoofstad voortbestaan. In 2000 is 'n tweede streeksuitgawe vir Noordryn-Wesfale, Rheinskaja Gazeta, op die mark ingevoer.


Kondensmelk of koffiemelk is ingedikte melk waaruit die water gedeeltelik onttrek is. Indien water by kondensmelk gevoeg word, kry 'n mens weer 'n produk wat baie op vars melk lyk. Die presiese terminologie verskil afhangende van die taalgebied. So word daar in Engelssprekende lande 'n verskil gemaak tussen condensed milk (ingedikte melk wat deur byvoeging van suiker gepreserveer word) en evaporated milk (ongesuikerde kondensmelk waarvoor meer gesofistikeerde prosessering benodig word om dit teen bederf te beskerm). Tydens prosessering word melk tussen 10 en 25 minute tot tussen 85 en 100 °C verhit (gepasteuriseer) om skadelike bakterieë te vernietig en albumien, 'n wateroplosbare draerproteïen wat stol wanneer dit verhit word, te verwyder. Die melk word vervolgens onder lae druk en teen 'n temperatuur van 40 tot 80 °C ingedik. Tydens hierdie proses word sowat 60 persent van die waterinhoud uit die melk onttrek. Dit het vervolgens 'n vetgehalte van 4 tot 10 persent en 'n droë massa van sowat 23 persent. Ná die homogeniseringsproses word die produk in blikke, bottels, kartonhouers of plastieksakkies verpak en weereens gesteriliseer.


Die Grootrivierbrug is aan die Tuinroete geleë op die N2 in die Wes-Kaap, Suid-Afrika. Die brug is 175m hoog bo die Grootrivier se bedding. Die brug is tussen die Bobbejaansrivierbrug en Bloukransrivierbrug en is 'n boogbrug. Na die voltooiing van die brug en die Bobbejaansrivierbrug is die Grootrivierpas uitgesny wat die rit tussen Port Elizabeth en Plettenbergbaai aansienlik vinniger gemaak het. Groot Stormsrivierbrug Van Stadensrivierbrug Passes & Poorts. Getaway. Marion Whitehead. ISBN 978-1-77009-805-3


Die Stormsrivierpas is 'n bergpas wat deur die Stormsrivier-ravyn loop. Dit in die Oos-Kaap, Suid-Afrika geleë. Die dorpie Stormsrivier is naby die pas. Die pas is gebou deur Thomas Bain; hy het die pas saam met die Bloukranspas en Grootrivierpas gebou as een projek. Hy het in 1879 begin aan die projek. Die Stormrivierpas is in 1885 voltooi, die laaste van die drie. Op daardie stadium het die N2 deur die pas gegaan. Met die voltooiing van die Groot Stormsrivierbrug in 1964 het die pas in onbruik geraak en kan slegs te voet of met bergfiets besoek word. Passes & Poorts. Getaway. Marion Whitehead. 2010. ISBN 978-1-77009-805-3 Op Pad in Suid-Afrika. 1995. B.P.J. Erasmus ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Teenverstedeliking (ook teen-verstedeliking; in mindere mate verlandeliking) is ’n bevolkingsverspreiding en maatskaplike tendens waar mense uit stedelike gebiede na landelike gebiede trek. Dit het die eerste keer plaasgevind as ’n teenwerking op stedelike verval en oorbevolking. Die sosiale aardrykskundige, Brian Berry, het heel eerste teenverstedeliking ondersoek. Onlangse navorsing het die sosiale en politieke dryfvere agter teenverstedeliking opgeteken, sowel as die impakte daarvan in ontwikkelende lande wat tans massaverstedeliking, soos China, ervaar. Die proses behels die wegbeweeg van die bevolking uit stedelike gebiede soos dorpe en stede na ’n nuwedorp, landgoed, slaapdorp (gaapdorp) of dorpie. Die twee eersgenoemdes is dikwels deur regerings aangemoedig, terwyl die twee laasgenoemdes gewoonlik die keuse van die meer middelklas en sosiaal beweeglike persone is. Met dié dat die middestedelike vervoerinfrastruktuur en meer volhoubare openbare vervoer verbeter het, hoef mense nie meer naby hul werk te bly nie en kan sodoende makliker daagliks pendel. Verskeie faktore kan aanleiding gee tot teenverstedeliking, onder andere behuisingsdigtheid, behuisingskoste, besoedelingsvlakke (gesondheidsrisiko’s), misdaadvlakke, vreedsame aftrede en die behoefte na ’n beter lewensgehalte.


Die Huisivierpas is 'n bergpas in die Wes-Kaap tussen Calitzdorp aan die oostekant en die voormalige sendingstasies Zoar en Amaliënstein aan die westekant. Die pas bereik 'n hoogte van 655m bo seevlak en het 'n maksimum steilte van 1:14. Hierdie pas dra die R62 provinsiale pad oor die Huisrivierberg, 'n uitloper van die Swartberge. Die naam "huis" is afgelei van die Khoikhoi-woord vir 'wilg'. Die oorspronklike pas is in 1897 gebou en weer verbeter gedurende die 1950's. Die pas is weereens verbeter en geteer in 1966. Graham Ross was die waarnemende distrikspadingenieur gedurende 1951. Hy het vir 'n beter roete gesoek om die pad te verbreed, maar kon niks vind nie. Keermure is daarom gebou om vallende rotse op te vang wat die pad dikwels geblokkeer het . Lys van bergpasse in Suid-Afrika Passes & Poorts. 2010. Getaway. Marion Whitehead. ISBN 978-1-77009-805-3 Op Pad in Suid-Afrika. 1995. B.P.J. Erasmus. ISBN 1-86842-026-4 Ross, Graham: The romance of Cape mountain passes. Kaapstad: Sunbird, 2011. ISBN 978-1-920289-51-5


Die Nkandla Plaaslike Munisipaliteit is een van die plaaslike munisipaliteite in die uThungulu-distriksmunisipaliteit in KwaZulu-Natal, Suid-Afrika. Nedersettings in die munisipaliteit: Djolwana Nkandla Osborn Qudeni Hierdie artikel is ’n saadjie. Voel vry om Wikipedia te help deur dit uit te brei.


Die Tsitsikammaberge is 'n bergreeks wat van die Wes-Kaap na die Oos-Kaap strek in Suid-Afrika en is deel van die Kaapse Plooigordel. Die hoogste punt is Formosapiek (1675m) naby 'n gehuggie met die naam van Krakeelrivier. Die bergreeks begin aan die oostekant van die Prins Alfredpas (die Outeniekwaberge begin aan die westekant) en eindig net oos van die Stormsrivier waar hulle afplat en later eindig by Kareedouw. Die pas se naam is afgelei van 'n Khoikhoi woord wat 'plek van helder water' beteken. Die Langkloof is noord van die Tsitsikammaberge. Die Grootrivier, die Bloukransrivier en die Stormsrivier is van die meer bekende riviere wat ontspring in die berg. Die riviere word almal gekenmerk deur die diep ravyne wat hul uitgekerf het op pad na die see. Om deurgang te kry deur die ravyne was etlike skouspelagtige passe gebou nl. Grootrivierpas, Bloukranspas en die Stormsrivierpas. Al drie die passe was weer deur onderskeidelik die Grootrivierbrug, Bloukransrivierbrug en Groot Stormsrivierbrug vervang. Die Bloukransrivier is die grens tussen die Wes- en Oos-Kaap. Die N2 nasionale pad is parallel met en aan die suidekant van die Tsitsikammaberge.


Die Kaapse Korps verwys 'n reeks militêre eenhede waarin die sogenaamde Kleurlinge van Suid-Afrika se bevolking gedien het. In 1793 is 'n kompanie Pandoere, bestaande uit Kleurlingmans en Hottentotte, op die been gebring om die Kaapkolonie teen die Britte te verdedig. Na die eerste Britse besetting het nog 'n Kaapse Korps onder generaal Vandeleur in 1799 teen die Xhosas geveg, en het dit in 1800 'n volle regiment geword met afdelings by Port Elizabeth en Graaff-Reinet. Die Kaapse Korps het in 1806 weer gehelp om die Kaap teen die Britte te verdedig. Die Cape Mounted Riflemen wat ongeveer dieselfde tyd gestig is, was oorspronklik ook 'n kleurlingeenheid. Kleurlinge het in die 19de eeu ook aan baie Grens- en ander oorloë deelgeneem, maar hul rol was byna vergete totdat daar op 20 September 1915 besluit is om 'n nuwe bataljon, weereens die Kaapse Korps genoem, te stig om in die Eerste Wêreldoorlog te gaan veg. Op 9 Februarie 1916 het 32 offisiere en 1022 manskappe na Oos-Afrika vertrek. Die eenheid het in 1917 na dapper gevegte na Suid-Afrika teruggekeer en in April 1918 by generaal Allenby in die Midde-Ooste aangesluit om saam die Turkse front aan te val.


Dorset [ˈdɔrsɨt], histories ook Dorsetshire, is 'n graafskap aan die Suidwes-Engelse Kanaalkus. Die seremoniële graafskap met 'n oppervlakte van 2 653 km2 sluit naas die nie-metropolitaanse graafskap, wat deur die Dorset-graafskapsraad (Dorset County Council) geadministreer word, ook Poole en Bournemouth in wat onder die beheer van unitêre owerhede val. Die administratiewe setel (county town) is Dorchester in die suide van Dorset. Dorset grens in die weste aan Devon, aan Somerset in die noordweste, Wiltshire in die noordooste en Hampshire in die ooste. Ingevolge die Wet op Plaaslike Regering van 1972 is Dorset se oostelike grens uitgebrei om twee nedersettings in Hampshire, nl. Bournemouth en Christchurch, in te sluit. Tans is sowat die helfte van die bevolking in Suidoos-Dorset saamgetrek waar Poole en Bournemouth 'n groot verstedelikte gebied vorm. Die res van die graafskap het 'n oorwegend landelike karakter en is yl bevolk. Die vroegste bewoners het hulle reeds in die Jongsteentydperk in die gebied van die huidige Dorset gevestig. In die antieke tydperk is die inheemse Keltiese Durotriges deur Romeinse troepe verslaan en die gebied as deel van die provinsie Britannia by die Romeinse Ryk ingelyf.


Die Eerste Kamer van die Stategeneraal (Nederlands: Eerste Kamer der Staten-Generaal) is een van die twee Kamers van die Nederlandse volksverteenwoordiging, die Stategeneraal van Nederland (die andere Kamer is die Tweede Kamer van die Stategeneraal). Die Eerste Kamer bestaan sedert 1815 en is gevestig in die administratiewe hoofstad Den Haag. Hierdie Kamer het 75 lede en word deur die Provinsiale State verkies. Die voorsitter is Jan Anthonie Bruijn (VVD). Die Eerste Kamer is nie die belangrikste Kamer nie. So het die Eerste Kamer nie die reg om besluite te wysig en in te dien nie, maar die Tweede Kamer wel. Sedert 26 Oktober 2017 bestaan die Rutte III-kabinet, wat deur die VVD, die CDA, D66 en die CU gevorm word. Hierdie regering is 'n kabinet van 32 (oorspronklik 38) setels in die Eerste Kamer (sien ook: Tweede Kamer - Koalisie). Die laaste verkiesings was op 27 Mei 2019. Die setelverdeling sedert 1991 is soos volg (oorspronklike setels): In Julie 2019 het die Groep Otten (GO) (2 setels) en in Desember 2020 die Groep Nanninga (JA21) (7 setels) van die Forum vir Demokrasie weggebreek.


Tarente (Italiaans: Taranto) is 'n hawestad aan die Middellandse See. Die stad lê in Suid-Italië (Apulië). Taranto is 'n toeristebestemming en vervul 'n ekonomiese rol op regionale vlak. Hierdie artikel is ’n saadjie. Voel vry om Wikipedia te help deur dit uit te brei.


Digitalisering is die uitbeelding van 'n Voorwerp , beeld, klank, dokument of 'n sein (gewoonlik 'n analoogsein) deur 'n diskrete deelversameling van die punte daarvan of deur steekproewe. Die resultaat word genoem 'n digitale voorstelling of, meer spesifiek, 'n digitale beeld, in die geval van 'n objek, en digitale vorm, in die geval van 'n sein. Strenggesproke beteken digitalisering bloot die opvangs van 'n analoogsein in digitale vorm. Vir 'n dokument behels die terminologie die natekening van die dokumentbeeld of registrasie van die "hoeke" waar die lyne eindig en van rigting verander. McQuail identifiseer die proses van digitalisering as een van uitermate belang vir gerekenariseerde omgewings aangesien dit "inligting van alle soorte toelaat om met dieselde effektiwiteit oorgedra te word en ook vermeng te word". (2000:28) McQuail, D (2000) McQuail's Mass Communication Theory (4de uitgawe), Sage, Londen, bladsye 16-34


Talcahuano is 'n stad in Chili met 'n oppervlak van 92,3 km². Volgens die 2012-sensus woon daar 171 383 mense. In 2004 word die munisipaliteit Hualpén van Talcahuano afgestig. Groter Concepción Talcahuano.cl thno.info ASMAR - Astillero de Talcahuano Geargiveer 23 Julie 2012 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die nasionale vlag van die Turks- en Caicoseilande is op 7 November 1968 amptelik in gebruik geneem. Die vlag vertoon ’n blou Britse vaandel met die eilandnasie se wapenskild op die wapperkant. Die drie simbole op die wapenskild van die Turks- en Caicoseilande is ’n kaktus, kreef en ’n nautilusskulp. Soos baie ander Britse oorsese gebiede was die vorige vlag van die Turks- en Caicoseilande ’n blou Britse vaandel met ’n skyf aan die wapperkant waarop ’n skip en ’n strand was, met die naam van die gebied daaronder. Op die vlag van die Turks- en Caicoseilande was daar ’n man op die strand wat tussen twee hope sout gewerk het. Burgerlike vaandel van die Turks- en Caicoseilande Vlag van die Goewerneur van die Turks- en Caicoseilande Vlag van die Turks- en Caicoseilande, 1875 tot 1968 (en) Turks- en Caicoseilande by Flags of the World. URL besoek op 19 April 2010 (en) Turks- en Caicoseilande by Flags of the World.


Adelboden is 'n munisipaliteit in die administratiewe distrik Frutigen-Niedersimmental van die Switserse kanton Bern. Adelboden is in die weste van die Berner Oberland-streek aan die einde van die Engstligen-vallei geleë. Die dorp lê 1 350 meter bo seevlak, met die bergpiek Grossstrubel (3 242 m) as sy hoogste en die Engstligen-vallei (1 045 m) as sy laagste punt. Die plaaslike flora sluit Alpynse en sub-Alpynse spesies in. Berghange is dikwels bebos, terwyl die plato's en terrasse as weivelde dien. Die grootste deel van Adelboden is op 'n suidelike terras bo-oor die Engstligen-vallei geleë. Daarnaas maak ook kleiner Bäuerten ('n soort historiese boerdery-koöperasies) soos Ausserschwand, Boden, Gilbach, Hirzboden en Stigelschwand deel uit van die munisipaliteit. Die hoogste bergpieke is Lohner (3 048 m bo seevlak), Tschingellochtighorn (2 735 m), Steghorn (3 146 m), Wildstrubel (3 242 m), Fitzer (2 458 m), Tschenten (2 025 m) en Gsür (2 708 m).


.tt is die Internettopvlakdomein vir Trinidad en Tobago. Lys van Internettopvlakdomeine IANA se whois-inligting vir .tt


.la is die Internettopvlakdomein vir Laos. Lys van Internettopvlakdomeine IANA se whois-inligting vir .la


.om is die Internettopvlakdomein vir Oman. Lys van Internettopvlakdomeine IANA se whois-inligting vir .om


Sir Christoffel Josephus Brand, (21 Junie 1797, Kaapstad – 19 Mei 1875, Kaapstad), was die eerste Speaker van die Kaapse parlement. Hy het regte studeer aan die Universiteit van Leiden, Nederland, waar hy in 1820 sy doktorsgraad verwerf met 'n tesis wat handel oor die betrekkinge tussen kolonies en die vaderland. Hy keer in 1821 terug na die Kaap, praktiseer as advokaat en gee lesings aan die Suid-Afrikaanse Kollege, voorloper van die Universiteit van Kaapstad sowel as SACS. Nadat hy na vore getree het tydens die Anti-Bandiete-beweging in 1849, help hy met die opstel van die grondwet van die Kaapkolonie en word in 1854 Speaker van die nuwe parlement, 'n amp wat hy beklee tot sy bedanking in 1874. Sy seun, sir J.H. Brand het president van die Oranje-Vrystaat geword. Die dorp Ladybrand is vernoem na sy vrou, Lady Catharina Brand. Ensiklopedie van Suidelike Afrika, Eric Rosenthal, 1967


In die Verenigde State verwys die term county na die geografiese onderafdeling van 'n deelstaat of federale gebied wat gewoonlik een of ander soort politieke of juridiese gesag het. Die term county word in 48 van die 50 Amerikaanse deelstate gebruik - slegs Louisiana word amptelik in parogieë (Engels parishes) en Alaska in boroughs verdeel wat deur die federale regering as ekwivalente van counties beskou word - net soos enkele selfregerende stede wat nie deel uitmaak van counties nie. Daar is tans altesaam 3 143 counties en ekwivalente van counties in die Verenigde State. Die politieke gesag van counties word deur die respektiewelike deelstate vasgelê en varieer grootliks. In sommige deelstate is counties suiwer geografiese entiteite sonder politieke gesag en instellings. Aan die ander ekstreem is daar counties soos dié van Maryland en die county-ekwivalent Baltimore wat byna alle openbare dienste insluitende openbare onderwys lewer. Tans is daar 'n gemiddeld van 62 counties per deelstaat. Texas het die grootste aantal counties (254), terwyl Delaware in slegs drie counties onderverdeel is. Volgens die sensus van 2000 beloop die gemiddelde bevolking van 'n county sowat 100 000.


Die Kalkfonteindam is geleë in die Rietrivier in die Vrystaat, Suid-Afrika. Die dam is 20 km suidoos van Koffiefontein. Die dam het 'n bakmaat van 339 miljoen m3. Die dam voorsien water aan Koffiefontein en Jacobsdal. Die dam is gedurende 1938 voltooi en die wal is 36 m hoog. Lys van grootste damme in Suid-Afrika Op Pad in Suid-Afrika. B.P.J. Erasmus. Bl 270. 1995. ISBN 1-86842-026-4


Search for Extra-Terrestrial Intelligence (SETI) is 'n sambreelterm vir 'n verskeidenheid projekte wat deur mense onderneem word om na radioseine te soek wat moontlik van ekstra-terrestriële beskawings kom. Vroeë SETI-projekte is onder meer deur die regering van die Verenigde State befonds, maar in die latere stadium van die soektog het finansiële bydraes hoofsaaklik uit private bronne gekom. Kernstuk van die projek is die 42 skottels van die Allen Telescope Array (ATA) wat deur die Universiteit van Kalifornië, Berkeley, VSA bedryf word en deel uitmaak van die Hat Creek Observatory (HCO) in Shasta County, 467 kilometer noord-oos van San Francisco. ATA vang potensiële radioseine in die frekwensieband tussen 0,5 en 11,2 Gigahertz op. ATA is opgerig teen 'n koste van 50 miljoen VSA-$ en vernoem na Paul Allen, die medestigter van Microsoft wat 'n ruim skenking vir die projek gemaak het. Die projek is op 22 April 2011 voorlopig gestaak weens 'n tekort aan fondse vir die onderhoud van die ATA-teleskoop wat gegewens aan SETI verskaf het. SETI se bedryfskoste beloop jaarliks ten minste 1,5 miljoen $, terwyl die SETI-instituut 'n verdere miljoen $ benodig.


Die Mthathadam is geleë in die Mthatharivier, Oos-Kaap, Suid-Afrika. Die dam is in 1977 voltooi, die wal is 38 m hoog en die bakmaat is 253 miljoen m3. Die dam voorsien Mthatha van water. Daar is 'n besienswaardige waterval net suid van die dorp. Lys van grootste damme in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4


Die Groter Brandvleidam is 'n geleë in die Breederivier naby Worcester, Wes-Kaap, Suid-Afrika. Dit is in 1983 voltooi na konstruksiewerke wat die oorspronklike Brandvleidam en die Kwaggaskloofdam gekombineer het. Lys van grootste damme in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Herculaneum (Italiaans: Ercolano) was 'n antieke Romeinse stad aan die Golf van Napels in Kampanië wat net soos Pompeii en Stabiae tydens die uitbarsting van die vulkaan Vesuvius onder vulkaniese rotse en as begrawe is. Dit was op 24 Augustus 79 tydens keiser Titus se bewind. Die nabygeleë moderne stad het sy oorspronklike naam Resina in 1969 gewysig tot Ercolano. Die Argeologiese terreine van Pompeii, Herculaneum en Torre Annunziata is in 1997 deur Unesco as wêrelderfenisgebiede gelys. Joya de Cerén Wikimedia Commons het meer media in die kategorie Herculaneum. Hierdie artikel is ’n saadjie. Voel vry om Wikipedia te help deur dit uit te brei.


Jessica Ellen Cornish (gebore 27 Maart 1988 in Chadwell Heath, Londen), bekend as Jessie J, is 'n Engelse sangeres en liedjieskryfster. Sy het roem verwerf toe sy in laat 2010 haar trefferliedjie "Do It Like a Dude" met 'n gepaardgaande musiekvideo vrygestel het. Die liedjie het nommer 2 op die "UK Singles Chart" en nommer 11 op die "Irish Singles Chart" bereik. 2011 - "Who You Are" 2013 - "Alive" 2014 - "Sweet Talker" Chart Archive (Official UK Single Chart) - besoek 8 September 2014 "Chart-Track (Ierland) - besoek 8 September 2014". Geargiveer vanaf die oorspronklike op 12 Oktober 2016. Besoek op 8 September 2014. Hierdie artikel is ’n saadjie. Voel vry om Wikipedia te help deur dit uit te brei.


Roraima (Portugese uitspraak: [ʁoˈɾajmɐ]) is die ylbevolkste en mees noordelike van die 26 deelstate in Brasilië. Roraima se hoofstad en grootste stad, Boa Vista, het 'n bevolking van 266 901 in 2010 gehad. Hierdie artikel is ’n saadjie. Voel vry om Wikipedia te help deur dit uit te brei.


Die bruinhottentot (Pachymetopon grande) is 'n endemiese vis wat van Valsbaai tot by die Transkei aan die Suid-Afrikaanse kus voorkom. In Engels staan dit bekend as die Bronze bream. Die vis se lyf is bronsbruin van kleur met 'n klein koppie wat 'n blouerige skynsel het. Hulle kan tot 70 cm lank word en weeg dan 8,7 kg. Die vis kom voor in aanlandige rotsriwwe van tot 25 m diep. Hulle vreet hoofsaaklik rooi en groen alge. Die wyfies skiet kuit van Januarie tot Junie. Dit is 'n gewilde eetvis. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 http://www.fishbase.org/summary/Pachymetopon-grande.html http://eol.org/pages/213856/overview Geargiveer 8 Oktober 2016 op Wayback Machine


Groote Schuur was van 1974 tot 1994 'n kiesafdeling vir die Suid-Afrikaanse Volksraad in die suidelike voorstede van Kaapstad. Nadat sir De Villiers Graaff, leier van die Verenigde Party van 1956 tot 1977, van 1948 tot 1958 LV vir Hottentots-Holland was, maar in laasgnoemde verkiesing met 898 stemme teen die Nasionale Party se J.D. de Villiers verloor het, het kol. Rupert Pilkington Jordan, wat onbestrede verkies is in Rondebosch, op 25 April 1958 sy setel bedank om plek te maak vir Graaff. Die V.P.-leier bly LV vir Rondebosch van 1958 tot 1974, toe hy in die nuwe kiesafdeling Groote Schuur staan. In die dieselfde kieafdeling wen Frederik van Zyl Slabbert, latere leier van die Progressiewe Federale Party in Rondebosch met 1 558 stemme teen die V.P. se B.R. Bamford (wat daarna 'n senator word). In Groote Schuur is David Welsh van die Progressiewe Party egter minder gelukkig teen Graaff, wat hy kry 2 148 stemme vergeleke met die leier van die Amptelike Opposisie se 6 060.


Roossenekal is 'n dorp in Limpopo, Suid-Afrika. Dit is ongeveer 25 km noord van Stoffberg. Die dorp kan sy oorsprong terugvoer na die oorlog (1882–1883) tussen die Zuid-Afrikaansche Republiek en die Mapoggers en is vernoem na veldkornet Stephanus Johannes Roos en kommandant Frederik Senekal. Roossenekal is vernoem na twee offisiere van die Zuid-Afrikaansche Republiek (ZAR) wat tydens die Mapogoorlog gesneuwel het. Hierdie oorlog is in 1882-3 gevoer teen die Mapoggers, 'n stam wat op verskeie koppe oos van die Steelpoortrivier in Mpumalanga gewoon het. Frederik Senekal was die kommandant van die Rustenburg kommando. Hulle het laer getrek by 'n magneetkoppie, wat later as feesterrein gebruik is. Hulle taak was om een van die Mapoggers se statte, kwaPondo (Vlugkraal), aan te val. Sommige swart krygers het in aangrensende grotte weggekruip. Op 25 November 1882 het Senekal besluit om daardie grotte met dinamiet op te blaas. Hy het by een van die grotte ingeloer en is toe deur die kop geskiet. Hy is naby Rustenburg se laer begrawe. Veldkornet Stephanus Johannes Roos was 'n lid van die Pretoria kommando.


Die artikel handel oor die voorstad in Londen, vir die dorp in Suid-Afrika, sien Penge. Penge is 'n voorstad van Londen in die Verenigde Koninkryk. Die dorp Penge in Suid-Afrika is na die voorstad vernoem. Hierdie artikel is ’n saadjie. Voel vry om Wikipedia te help deur dit uit te brei.


Barberspan is ‘n provinsiale natuurreservaat in Noordwes. Dit is in 1975 tot ‘n Ramsar-vleiland verklaar. Hierdie pan lê noordwes van Vryburg en tussen Delareyville en Sannieshof, aan die N14-hoofpad van Suid-Afrika. Net noordoos daarvan lê die Leeupan. Die pan kry sy water deur ‘n kanaal vanaf die Hartsrivier. Onder natuurlike omstandighede het die vlei water ontvang as die rivier in vloed is en die water tydens besondere omstandighede oor sy oewer spoel en in die pan vloei. Die hele natuurreservaat is 3 118ha groot, maar die meer beslaan 2 000 ha en tot 12m diep as dit vol is. Dit is dus ‘n varswatermeer omring met graslande. ‘n Voël-navorsingstasie is in 1960 hier opgerig. In die beginjare van die navorsing is 40 000 voëls en 190 spesies per jaar hier waargeneem. Hulle sluit in die bontfraiingpoot, grootwulp, rooipensreier en flaminke. Verskeie visspesies kom in die vlei voor, onder andere die geelvis, karper, spesies van die genus barbus, kleinbek-geelvis en die Oranjerivier-moddervis. Die vlei en sy direkte omgewing het in ‘n vakansieoord met hengel en die waarneming van voëls as vernaamste aktiwiteite ontwikkel.


Sir James Tennant Molteno (5 Januarie 1865 - 16 September 1936) was die laaste speaker van die Kaapse Wetgewer en die eerste van die Unie-Volksraad. Hy is gebore in Kaapstad in 1865, die seun van sir John Molteno, eerste premier van die Kaapkolonie, en is oorlede in 1936. Hy het in die regte studeer aan die Universiteit van Cambridge en is in 1889 tot die balie toegelaat. Molteno was lid van die Kaapse Wetgewer vir Namakwaland van 1890 tot 1898 en die laaste speaker van die liggaam en die eerste van die Unie-Volksraad van 1910 tot 1918. Hy was ook Unie-Volksraadslid vir Ceres vandat hy in 1910 onbestrede vir die Regerende Party verkies is tot 1915 en het talle boeke geskryf. Potgieter, D.J. (red.) 1972. Standard Encyclopaedia of Southern Africa. Cape Town: Nasionale Opvoedkundige Uitgewery (Nasou). Rosenthal, Eric. 1978. Encyclopaedia of Southern Africa. Cape Town, Wetton, Johannesburg: Juta and Company Limited. Schoeman, B.M. 1977. Parlementêre verkiesings in Suid-Afrika 1910-1976. Pretoria: Aktuele Publikasies.


Vir ander gebruike van die term St. Lucia, sien St. Lucia (dubbelsinnig) St. Lucia is 'n stil vissersdorp en vakansieoord in KwaZulu-Natal, Suid-Afrika. Dit dorpie lê by die mond van die St. Luciameer aan die Indiese Oseaan. Die N2 nasionale pad is ongeveer 25 km binnelands vanaf die dorpie, wat per slegs per R618-streeksroete bereik kan word via Mtubatuba. iSimangaliso-vleilandpark Lys van dorpe in Suid-Afrika Op Pad in Suid-Afrika. B.P.J. Erasmus 1995 ISBN 1-86842-026-4 Padlangs deur Suid-Afrika. 2010. ISBN 978-1-77007-751-5 "Hoofplek St. Lucia". Sensus 2011. Wikimedia Commons het meer media in die kategorie St. Lucia, KwaZulu-Natal. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Johannes Petrus Spies (30 Junie 1936 – 4 Januarie 1996) was 'n besonder gewilde storieverteller en skrywer. Hy was saam met PG du Plessis die aanbieder van die gewilde televisieprogram Spies en Plessie – met permissie, waardeur hy nie net self volksbesit geword het nie, maar ook persoonlikhede soos Tolla van der Merwe, Koos Meyer, Danny Pretorius, Nico Nel en Pyp de Villiers landwye bekendheid verwerf het. Spies is op 30 Junie 1936 op die plaas Sekretarispan in die distrik Mariental in Suidwes-Afrika as die oudste van drie kinders gebore. Hy het twee jonger susters. Sy pa is oorspronklik van Standerton en sy ma van Willowmore in Suid-Afrika. Sy ouers emigreer na Suidwes-Afrika na die Eerste Wêreldoorlog en nadat Suid-Afrika die administrasie van Suidwes-Afrika oorgeneem het. Hier kry hulle volgens die destydse skema goedkoop grond van die regering om te boer. Tot en met standerd vier gaan hy skool op die plaasskool by Stampriet, wat hoofsaaklik daarop gemik was om die kinders landbou-opleiding te gee. Hy voltooi sy laerskoolloopbaan in Windhoek en matrikuleer in 1955 aan die Hoërskool Windhoek.


Morné du Plessis OIS (21 Oktober 1949, Vereeniging - ) is 'n oud-Springbokrugbyspeler en -kaptein. Hy is een van Suid-Afrika se bekendste rugbyspelers; op én van die veld. Hy was Suid-Afrika se ses-en-dertigste Springbokkaptein. Sy pa, Felix du Plessis, was ook 'n Springbokspeler én -kaptein terwyl sy ma, Pat du Plessis, 'n Springbok-hokkiespeler en -kapteine was. Twee van haar broers het Suid-Afrika in sokker verteenwoordig. Morné het ook uitgeblink op die krieketveld. Hy het die Suid-Afrikaanse skolekrieketspan gehaal, maar kon nooit die Cravenweekspan vir rugby haal nie. Hy was in Grey-kollege op hoërskool en het daarna by Universiteit Stellenbosch gaan studeer. Hy het ook in 1974 en 1975 as snelbouler vir die Westelike Provinsie se krieketspan gespeel. Hy was kaptein van Westelike Provinsie se onder-20-span, eers as slot en later as agsteman. Hy was twintig jaar oud toe hy in 1970 die eerste keer vir Westelike Provinsie uitgedraf het en het 112 wedstryde vir hulle gespeel – 103 as kaptein. Morné was 21 jaar oud toe hy in 1970 die eerste keer vir die Springbokspan gekies is vir die toer na Australië.


'n Onderwerp (Latyn: subiectus wat onderliggend beteken) kan verwys na: 'n Saak waaroor mense dink of praat. Byvoorbeeld, die onderwerp van 'n artikel op Wikipedia. Een van die twee hoofdele van 'n sin: onderwerp (grammatika). Ondergeskik stel tot. Byvoorbeeld: Natal is aan Britse gesag onderwerp.


Karkams is 'n klein dorp in die Noord-Kaap, Suid-Afrika langs die N7 nasionale pad. Dit is noord van Garies. Die naam is afgelei van 'n Khoikhoi woord of uitdrukking wat met water te doen het. Dit is al vertaal as 'vlak water', 'skaars water', of selfs 'springende water' verwysende na die artesiese put in die omgewing. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek Karkams". Sensus 2011. Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Hulle het ons eeu gevorm is 'n lys van 100 mense wat die grootste invloed op Suid-Afrika in die 20ste eeu gehad het. Die lys is gebaseer op 'n stemming wat deur Media24 op hulle webportaal aangebied is. Na die sluiting is biografieë oor die eerste 100 persone saamgestel en in boekvorm in beide Afrikaans en Engels gepubliseer. Daar is twee pa-en-seun pare en twee man-vrou pare in die finale lys, naamlik Ernest en Harry Oppenheimer, Govan en Thabo Mbeki, Nelson en Winnie Mandela, en Walter en Albertina Sisulu. Dit is interessant dat een van die kandidate op die lys, Andre P Brink, ook die outeur van baie van die biografieë in die boek is. 'n Aanvanklike lys van 120 name is deur die geskiedkundige Trwella Cameron en uitgewer JJ Human saamgestel. Die name van BJ Vorster en Chris Hani is aanvanklik doelbewus uitgelaat. Die publiek wat die webwerf besoek is gevra om te stem en voorstelle in te dien om by die lys te voeg. Uit die voorleggings het die uitgewer bepaal dat beide BJ Vorster en Chris Hani wel op die lys ingesluit sal moet word.


Terndrup is ’n plek in die Deense Noord-Jutlandstreek in die Rebild-munisipaliteit. Tot 2007 was dit die hoofdorp van die voormalige Skørping-munisipaliteit. Terndrup is bereikbaar deur Weg 507, wat langs die oostekant van die dorp verbyloop. Hierdie artikel is ’n saadjie. Voel vry om Wikipedia te help deur dit uit te brei.


Bundesautobahn 10 Federale snelweg in Duitsland Bedryf deur  Duitsland Totale lengte 196 km Loop deur die deelstate Berlyn Brandenburg Kaart Die Bundesautobahn 10 (afkorting: BAB 10, dikwels ook kort Autobahn 10 of A 10 genoem) is 'n federale snelweg wat rondom die Duitse hoofstad Berlyn loop. Die grootste deel van die snelweg is in die aangrensende deelstaat Brandenburg geleë, maar aangesien 'n seksie van die snelweg deur die noordelike stadsgebied van Berlyn loop het dit die bynaam Berliner Ring gekry. Die BAB 10-snelweg is met 196 kilometer tans die langste ringpad ter wêreld. Plaaslike kaart (Berlyn) Bernauer Schleife naby Bernau Suidelike seksie tussen Ludwigsfelde en die "snelwegdriehoek" Nuthetal Suidelike seksie naby die "snelwegdriehoek" Spreeau


Vesløs is ’n plek in die Deense Noord-Jutlandstreek in die Thisted-munisipaliteit. Dit het 360 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Dronninglund is ’n plek in die Deense Noord-Jutlandstreek in die Vendsysselstreek. Die oppervlakte beslaan 316,23 km². Die voormalige munisipaliteit het uit 7 672 mans en 7 541 vroue inwoners bestaan (2005). Die Dronninglund-munisipaliteit val sedert 2007 onder die nuutgevormde Brønderslev-munisipaliteit. Daar bly in Dronninglund 3 196 inwoners (2011). Besienswaardighede sluit die Dronninglund Slot en Dorf Mølle in. Hierdie artikel is ’n saadjie. Voel vry om Wikipedia te help deur dit uit te brei.


Hier volg ’n lys van koerante in Denemarke: B.T. Berlingske Tidende Dagbladet Arbejderen Dagbladet Børsen Dagbladet Information Dagbladet Politiken Ekstra Bladet Erhvervsbladet Jyllands-Posten Kristeligt Dagblad metroXpress Morgenavisen Jyllands-Posten Urban Søndagsavisen Weekendavisen The Copenhagen Post Aktuelt, 2001 gestaak DAGEN, 6 Desember 2002 gestaak Fyens Stiftstidende Fyns Amts Avis Kjerteminde Avis Lokal Avisen Odense Områdeavisen Nordfyn Otterup Avis ugeavisen Odense Xtra Fyens Stiftstidende Dagbladet Holstebro Der Nordschleswiger Flensborg Avis Fredericia Dagblad Herning Folkeblad Horsens Folkeblad Jydske Vestkysten Kolding Ugeavis Midtjyllands Avis Midtjylland Hverdag Morsø Folkeblad Nordjyske Stiftstidende Randers Amtsavis Ringkjøbing Amts Dagblad Skagen Onsdag Skive Folkeblad Skive Folkeblad – Webweergawe van Skive Folkeblad G/S Thisted Dagblad Vejle Amts Folkeblad Viborg Stifts Folkeblad Århus Stiftstidende Bornholms Tidende Lolland-Falsters Folketidende Møns Tidende Dagbladet/Frederiksborg Amts Avis Helsingør Dagblad Holbæk Amts Kalundborg Folkeblad Præstø Avis Næstved Tidende Sjællands Tidende Sydkysten Vordingborg Dagblad Ballerup Bladet Demokraten Kjøbenhavnposten


Michiel van Breda (12 Augustus 1775 - 12 Augustus 1847) was die eerste burgemeester van Kaapstad, 'n lid van die Kaapse Wetgewende Vergadering en is ook bekend as die vader van die merinobedryf. Bredasdorp is amptelik in 1838 deur hom gestig. Van Breda het die Merinoskaap in die vroeë 1900's op sy plaas Zoetendalsvallei geteel. Hy het onder andere opregte merinoramme van die Saksiese en die Rambouillie-ras ingevoer en so die skaapras in Suid-Afrika versterk. Die Merinoram-standbeeld by die ingang van die Bredasdorp/Napierse Koöperasie is in 1978 opgerig om dié skaapras, waarvoor die gebied so bekend is, te gedenk. Bredasdorp NG gemeente Bredasdorp "Bredasdorp". Geargiveer vanaf die oorspronklike op 13 September 2011. Besoek op 21 Oktober 2011. Dorp bied genoeg te sien, Die Burger, 6 Februarie 1996 Hierdie artikel is ’n saadjie. Voel vry om Wikipedia te help deur dit uit te brei.